Менән осрашыу Кванчжа мөнәсәбәттәре етди ир-егет өсөн. - Видео чат №1 - ҡыҙ менән танышырға видео онлайн\nМенән осрашыу Кванчжа мөнәсәбәттәре етди ир-егет өсөн.\nӘммә ни-ҙә арттырыу юҡ\nЕгет менән таныштырыу, интернет аша ҡыҙҙар кванджу, шулай уҡ башҡа күп кенә сервис -индустрия, күптән инде исемлегенә индерелгәнБеҙҙең тормош. Һеҙ тарихы тураһында күп ишетергә мөмкин, - тип таныштырҙы өҫтәрәк туғандаш йәндәрҙе табырға һәм интернет барлыҡҡа килгән ғаилә ныҡ ярҙам итә, әммә тенденция һәм башҡалар булды. Статистика мәғлүмәттәренә ярашлы, 2015 йыл тәшкил һаны 58 айырылышыу, никахты түгел, ә йылдан ашыу дауам итә. Ә шулай тип. Совместимость партнер мөһим роль уйнай. Туғандаш сайтында танышырға ысын күңелемдән ярҙам итә, сезгә табырға, уларҙы үҫешенең иң уңайлы менән мөнәсәбәттә була.\nШулай итеп, һеҙҙең менән беҙҙең танышыу сайтында күрһәтелгән һәм һәр яңы кимәлдә етди баһа биреп мөнәсәбәтен күрһәтеп кеше совместимость онлайн Кванчжа, бөтә хеҙмәттәр бушлай тәҡдим ителәсәк һәм сайтта.\nУл күп ваҡытта ҡатын-ҡыҙ тормошта булмай, ысынлап та һәйбәт кешеләр менән осрашты, улар ҡасан теләй, ныҡлы мөнәсәбәт булдырыу өсөн.\nМатур ҡыҙҙың тышҡы күренеш: таҙа һәм бөхтә, матур - кейенгән, хәле шәптән булмаһа, яҡшы физик хәлдә була.\nУны күргәс, ир-егеттәр уны күрәм тип, һөйләшеүҙе артабан ләкин ҡыҫҡа йәки three ҡараш, сәхнә китте. Һәм барыһы хата был, һәм был бөтә мәғәнәлә. Хәҙер беҙ был турала һөйләй.\nЙәғни, бер ҡыҙ тураһында төптәренә, ул, ир-атты осратыуы ауыр.\nҺиндә ниндәй хистәр аңларға ҡамасаулай.\nДүрт төп ҡарап: сирҡанып, презрение, ҡурҡыу һәм печати.\nҠыҙҙар ир-егеттәргә ҡарап, уның килеп сығыуы тураһында ялған һәм шикле уның башы.\nУл уны тағы ла белә, әммә ышанам, тип, ир-егет, дөрөҫөрәге, алкоголикка, иң яҡшы кейемдәр йөрөгәндә был насар, ярлы кеүек, әммә ул да юҡ. Һәм, ҡағиҙә булараҡ, ҡатын-ҡыҙҙың эмоциональ кеше сирҡанып, ғүмергә шулай булған, күреү генә түгел был һәм ир-аттар, әммә ул дошманға ҡарата һәм йыш ҡына, һеҙ чувствуй.\nБыл насармы ни арабыҙҙа\nКүптәр өсөн был ғәҙәткә әйләнеп, контролдә тота алмай.\nУңышлы ҡатын-ҡыҙ етешлек йәки был бигерәк тә ҡағыла.\nКеше, ғәҙәттә, асимметрик йәки был аңлатма рәүешендә күренә йылмайған йөҙө, йылмайып.\nНисек күргән, күргән дә кеше был мөмкин түгел.\nБыл уның әһәмиәтен кәметергә һәм уны тигеҙ урынға ҡуя. Һәм был бер генә кешенең түгел, теләмәй здравомыслящий йыйып алынған. Улай ғына ла түгел, әгәр ҡатын-ҡыҙҙың роле ир-егеттән ҡурҡыу, уларҙан тышҡы бәйләнештәр индергән һаҡсы менән, йәғни эске ҡурҡыу ғына булған ошондай һаҡсыл, әммә ситкә этәрә һәм улар.\nБыл бабушка тауышҡа ҡатын-ҡыҙ башын рәүешендә барлыҡҡа килә, ул шептать: уның менән йөрөнөм дә, һиңә тағы обижаться, был былтырғы ваҡытта буласаҡ кеүек, уны көтәһең дә, хужаһы уны һиңә тапшырып һ.\nб, аңлатмалар менән ҡатын-ҡыҙының моңһоу йөҙөн, һәм ауыр походка күҙ ташлау менән.\nБөтә ҡыҙ ҡиәфәт тураһында әйткәндә, йәғни, элекке мөнәсәбәттәрҙең тергеҙелеүе лә ул, башы менән уйлай ул: бер кем дә яҡшы булыр, сөнки, беренсенән булараҡ, мин уны түгел, заботиться күп, дөрөҫө шулай булғас, ул ғәҙәт башҡа походка һәм башҡа аласаҡ, ә ул танауы алйоттар бар. Ысынлап та, был ҡатын алдында үҙемде эске ҡурҡыу хисе изоляция һәм бөтә тормошҡа ашырыла, улар уны тотҡан үҙенсәлекле урында өҙөлдө. Һәм был-ауыр буласаҡ, әммә был дөрөҫ. Бөтәһенән элек, ҡасан һин насар кеше тураһында уй-фекер, әле һин уны белә, ул ҡаршы ала йәки һин әҙер, һәм был мәсьәлә шуларға сирҡанып, үҙе һораны, мин ни өсөн был хәл. Ниңә мин шулай уйлайым.\nАңлай башлағас, был ялған шикле, сөнки улар бер нәмә лә раҫлай. Һин белмәй түгел, белә ул. Эксперимент эшләү, йөҙ уның сайтында танышып йөрөгәндә, осрашыу башлаған ир-аттар һәм улар менән танышыу, 10 балл шкалаһына ҡарап, һеҙгә тартылам, 6 4 балл йыйып тиклем сыҡҡан. Шулай уҡ насар түгел һәм шул тиклем һиндә табылһа, һинең кеүек уйлайым. Шулай танышты һәм тәжрибәһен өйрәнергә ярҙам итә һеҙгә, ҡурҡыу булмаған, тиҫкәре булған, үҙе һығымталар яһаны һәм һөйләшеүҙән һуң, ул тиклем түгел. Ошондай уҡ эксперимент төп ҡағиҙә, ҡасан танышыр - план төҙөү ир-егет өсөн был оҙаҡ түгел, ә ябай аралаша һәм үҙем теләгән ваҡытта үткәрә. Исегездә тотоғоз, ҡатын-ҡыҙ ир-атты яратыр, улар өсөн асыҡлыҡ тапшырҙы һәм мәнфәғәттәрен түгел, ә кайһыһы, һәм башҡа ҡайһы бер әйберҙәр презрение. Эске ҡурҡыу.\nменән таныш. Ир-егет табылды.\nIontaofa, macánta, nach bhfuil an\nҡыҙы менән бушлай видео чат егет менән видеочивать фото теркәлгән танышты анкета танышыу видео ир-егеттәр танышырға видео ҡыҙ видео трансляции теркәү телефоны таныш булмаған менән таныш булмаған телефон чатта теркәлергә рулетка менән башҡа ҡыҙға 18 фото танышты


Туған тел - ӘҘИПТӘР - Ҡәҙим Аралбаев\nҠәҙим Аралбаев (1941)\nШИҒРИӘТТӘ — БЫУЫН ЯҘМЫШЫ Ҡәҙим Аралбай — бөгөнгө башҡорт поэзияһының иң алғы сафтарында атлаусы шағирҙарҙың береһе. Уның һәр яңы шиғыры йәки поэмаһы хәҙерге замандың иң ҡырҡыу милли, әхлаҡи-этик, социаль-сәйәси, рухи-мәҙәни мәсьәләләрен күтәреп сығыуы, шағирҙың үткерлеге, саялығы менән һиҫкәндерә. Ҡыйыулыҡ һәм тәүәккәллек — Ҡәҙим Аралбай шиғриәтенең хәл иткес сифаттары. Ҡәҙим Аралбай күҙ асып йомған арала танылыу алған шағирҙарҙан түгел. Алтмышынсы йылдар уртаһында тәүге шиғырҙарын баҫтырған Ҡәҙим артабан арымай-талмай ижад итте, тынғыһыҙ әҙәби хеҙмәт менән йәшәне, үҙен башҡорт әҙәбиәтенең “йөк аты” итеп танытты. Йылдар һуҙымында бер-бер артлы “Утлы кисеүҙәр” (1975), “Батыр яраһы” (1980), “Аҡ тирмә” (1982), “Гонец” (1983), “Һөйөүөм йондоҙо” (1986), “Әле һуң түгел” (1989), “Мәслихәт” (1991), “Рух яҙыуы” (1995), “Тау эйәһе” (1996), “Аҡ тирмәләр иле” (Ҡазан, 1996) китаптары донъя күрҙе. Егәрлелек, ярһыу ижади эҙләнеүҙәр оло әҙәби донъяны — Ҡәҙим Аралбай поэзияһы тигән донъяны барлыҡҡа килтерҙе. Инде хәҙер бөгөнгө башҡорт әҙәбиәтен, киң ҡатлам башҡорт уҡыусыһының күңел күктәрен ана шул донъянан башҡа күҙ алдына килтереү мөмкин түгел. Талант һәм ныҡышмалылыҡ менән тыуҙырылған Ҡәҙим Аралбай шиғриәтенең төп “сифат билдәләре” хәҙер тулыһынса ойошҡан, үҙ аллы йәнле донъя төҫөн алған. Шәхсиәт һәм шиғриәт Ҡәҙим Аралбай шиғриәте — етди шиғриәт. Тематик-проблематик яҡтан да, шиғри эшләнеш йәһәтенән дә. Ижады шағирҙың үҙенә оҡшаған. Ҡәҙим тормошта ла, ижадта ла еңел-елпе кеше түгел. Әле һикһәненсе йылдарға аяҡ баҫҡан саҡта ул былай тип яҙғайны: Ғүмеремдең һәр бер яңы көнө — Яңы кисеү, яңы кисереш. Шул һынауҙар минән талап итә, Көтә Хәл ителеш, сиселеш. Ҡасан ғына ярһыу хыялдарым Күтәргәйне күккә бер талай. Ауҙым! Аҡыл әйтте: “Осор өсөн Ҡанат кәрәк, шуны бел, малай!..” Остом! Тормош, бына ҡосағыңда Ҡанаттарым йәйеп гиҙәмен. Хәүефтәрең булыр, Дауылдарың... Ҡанаттарым талыр, һиҙәмен. Шуғалыр ҙа Һәр бер яңы көнөм — Яңы кисеү, Яңы кисереш. Көндән-көн был тормош талап итә Яңы хәл ителеш, сиселеш. Артта инде уйһыҙ, тәжрибәһеҙ Кәртә ярып сапҡан тай саҡтар!.. Әммә тормош төйөндәрен сисеп, Иҫ-аҡылым китә ҡай саҡта... Әле ҡойон, әле ысыҡ ярам, Әле кисәм яңы даръялар. Бер офоғом — имен, һандуғаслы, Береһендә — лаулап таң яна... Яңы көнөм — Яңы кисеүҙәрем, Ашҡынамын һеҙҙең ҡосаҡҡа. Ялҡын йотоп, ярға сығыу менән Атлыҡмамын йылы усаҡҡа. Бәхетлемен: Әгәр өҫтәй алһам Ил йәменә бер нур, бәрәкәт; Юғалтмаһам халҡым күңеленә Ситтән — әрнеү, яттан — йәрәхәт. Яңы таңдарыма талпынғанда Һынауҙарға тағы юлығам. Ҡорос та бит — кешеләргә оҡшап Уттан һыуға инеп сыныға. “Ялҡын йотоп, ярға сығыу менән Атлыҡмамын йылы усаҡҡа” — шиғырҙағы тығыҙ көсөргәнешлекте бер нөктәгә туплаған. Ана шуның һымаҡ, Ҡәҙим үҙе лә һәр саҡ көсөргәнеш менән алға уҡталған етди шәхес. Уны тормош үҙе шундай итеп тәрбиәләгән. Һуғыш һәм һуғыштан һуңғы ауыр йылдарҙа үткән бала саҡ, һуғышта һәләк булған атайҙы бары тик фотокарточка буйынса ғына белеү, әсәйҙең ауыр хеҙмәте һәм бөткөһөҙ хәстәрлектәре, армия тормошо, юғары уҡыу йорто, уҡытыусылыҡ, аспирантура, “Ағиҙел” журналы, Башҡортостан Яҙыусылар союзы идараһында, КПСС-тың Башҡортостан Өлкә Комитетындағы яуаплы эштәр — быларҙың бөтәһе Ҡәҙимдең шәхес булып формалашыуын билдәле бер йүнәлештә ойоштора. Был — үҙеңә талапсанлыҡ, туҡтауһыҙ тынғыһыҙ хеҙмәт, принципиаллек. Кеше менән бергә йәшәү, халыҡ өсөн көс түгеү — Ҡәҙим Аралбай шәхесенең нигеҙ таштары. Шағир былай ти: Йылыһынан Һеҙҙең йөрәктәрҙең Йылы алып ерҙә йәшәйем. “Кеше менән бергә йәшә, балам!..” — Тип өйрәтте йәштән әсәйем. Яҡтыһынан Һеҙҙең йөрәктәрҙең Йөрәгемә алам яҡтылыҡ. Йәшен уты кеүек ул көйҙөрөр, Ҡунһа әгәр миңә ят ҡылыҡ. Халҡым! Һинең күңел хазинаңдан Мин моң алам көн дә йөрәккә. “Кеше менән бергә йәшә, балам!..” — Әсәй мине шулай өйрәткән. Үҙ заманының эшмәкәр шәхесе Ҡәҙим Аралбай заман шағиры булып танылыу алды. Шул уҡ ваҡытта уның өсөн хәҙерге заман тарихтан айырылғыһыҙ. Бына ошо хәл — бөгөнгөнө тарихҡа бәйләп йә тарихты бөгөнгөгә тоташтырып фекерләү — Ҡәҙим Аралбайҙа һис шикһеҙ хәл иткес ижад концепцияһын тәшкил итә. Кәмһенмәйем һис тә — олатамдың Күкрәктәре тулы йыр булған, Ғорурланам — йыһан яңғыратып Йырлап барыр сая ир булған. Булмаһа ла храм, Китаптары, Алтын һарайҙары, ҡаҙнаһы, Уҡый белһәң әгәр, Уның йыры — Сәнғәте лә, рухи яҙмаһы!.. — тип уйҙарын бушата шағир. Бөтә ижады буйынса сал тарихҡа мөрәжәғәт итеүе лә Ҡәҙимдең үҙ шәхсиәтенә бәйләнгәндер, күрәһең. Ул бит — дала балаһы. Сал ҡылғандар тирбәлеүе уның өсөн быуат-быуат аҡҡан дәүерҙәрҙең күҙ алдынан үтеүе түгел тип кем әйтер. Сал дала, Һаҡмар, Таналыҡ Ҡәҙимдә тарихи аң тәрбиәләгәндер. Юҡҡа ғынамы ни ул “Мәмбәт ырыуы шәжәрәһе”н ентекләп өйрәнде, китап итеп баҫтырып, халыҡҡа ҡайтарҙы. Тарихи фекерләү шиғыр һәм поэмаларҙа бөгөнгөнөң үткән менән еңел, тәбиғи аралашыуын, бер-береһенә үтеп инеүен, береһенең икенсеһенә күсеүен тәьмин итә. “Күк бүре” поэмаһының төп поэтик компоненты хатта тарихи факт — ырыу атамаһына барып тоташа. Унда ошондай өҙөк бар: Һаҡмарыма ҡайтам — Бүреләргә, Бүреләрҙең бында ояһы: Баш Бүре, Һаҡмар Бүреһе, Ҡатралы Бүреһе, Наҙарғол Бүреһе, Таналыҡ Бүребайы... — Ана ниндәй өйөр булғанбыҙ! Таралғанбыҙ, донъя тулғанбыҙ! Инә Бүре алып килгән беҙҙе Күпме ара үтеп Алтайҙан... Ырыу тарихы ярылып ята бында. Тик поэма — тарихи әҫәр түгел. Сөнки шағир үҙ ырыуының бөгөнгө яҙмышы хаҡында уйлана. Тарихи фекерләү шулай уҡ Ҡәҙим Аралбай шәхсиәтенең йәнә ошондай мөһим бер үҙенсәлегенән дә килә: милләттең бөгөнгө яҙмышы өсөн тәрән борсолоу. Ер-һыуға эйә булыу хоҡуғы, телдең тиңдәр араһында тиң булып йәшәүенә хоҡуҡ, милләт азатлығы, дәүләт үҙаллылығы кеүек көнүҙәк мәсьәләләрҙе күтәрә һәм яҡлай Ҡәҙим Аралбай шиғриәтендәге тарихи фекерләү. Тимәк, тыумыштан килгән тарих тойғоһо шәхес формалашыу барышында тарихи ҡараш булып ойошҡан, нығынған һәм шиғри таланттың үҙенсәлекле асылыуына, үҫеүенә ерлек биргән. Шәхсиәт һәм шиғриәт бер-береһен шулай ҡеүәтләй. Ҡәҙим Аралбай шиғриәтендә уның үҙ шәхсиәтен генә күреү уның ижадының йөкмәтке байлығын бик ныҡ тарайтыуға килтерер ине. Ил, халыҡ тормошондағы бик күп ваҡиғалар, шәхестәр урын ала унда. Ә айырыуса тулы кәүҙәләнгән ысынбарлыҡ — үҙ тиҫтерҙәренең рухи биографияһы. Ошо асылды: “Шиғриәттә — быуын яҙмышы...”, тип дөйөмләштерергә мөмкин. Был йәһәттән Ҡәҙим Аралбай ижады Рауил Бикбаев, Тимер Йосопов, Ирек Кинйәбулатов, Риф Мифтаховтар шиғриәтенә ауаздаш. Бала сағын һуғыш уты көйҙөргән был быуын, ергә сүктерерҙәй ауырлыҡтарҙы ла еңеп өйрәнгән кешеләр, бөгөн тормош йөгөн дә, ижад йөгөн дә төпкә егелеп тарта. Был шағирҙарҙың тауышы башҡорт лирикаһында бер аҙ ҡырыҫыраҡ яңғыраған һымаҡ. Ә Ҡәҙим Аралбай шиғырҙары тағы ла ҡырыҫыраҡ кеүек. Был да шәхсиәттән киләлер. Аяуһыҙ заманалар хәҡиҡәттең күҙенә тура ҡарарға өйрәткән. Был — әсе, ай-һай әсе хәҡиҡәт. Ҡырыҫ лирика замандаштың ихтыяр көсөн тәрбиәләүгә һәләтле, изгелекте һәм матурлыҡты тәрәнерәк төшөнөргә һәм баһаларға ярҙам итә. Йәшәү бәхетен бөтә ысынбарлығында тойорға булыша. Ҡәҙим Аралбай шәхсиәте һәм шиғриәте тығыҙ бер бөтөн булып ойошҡан. Шул уҡ ваҡытта был ижадта заман ысынбарлығы, быуындың поэтик биографияһы ла киң, тулы сағылыш таба. Ысын донъянан — әҙәбиәт донъяһына Үҙе тыуҙырған геройҙары менән уҡыусы күңеленә керә яҙыусы. Ҡәҙим Аралбай поэзияһының геройҙары кемдәр һуң? Ышаныслы рәүештә әйтергә мөмкин: уның яратып йырлаған образдары һәм күренештәре инде тулыһынса асыҡланған, бик күп әҫәрҙәрҙә улар ҡабат-ҡабат күҙ алдына баҫтырылған. Ҡәҙимдең геройҙары — ысын донъянан, йәғни тормоштоң үҙенән яралған. Нәҡ ошо хәл — ысын донъянан алынған геройҙар — Ҡәҙим Аралбай поэзияһына тормошсанлыҡ, халыҡсанлыҡ рухы алып килә. Атай, Әсәй, Ер-Әсә, Заман, Тарих, Мөхәббәт — уның бөтә шиғриәте, шиғыр, поэмалары, робағиҙары буйынса ҡалҡынған төп образдар. Ә лирик герой иһә (уны күп осраҡтарҙа шағирҙың үҙе тип ҡабул итергә була) шуларҙың һәммәһен күҙенән һәм күңеленән үткәреүсе. Ата-әсәгә уллыҡ илтифатлығы һәм ихтирамы, оло һөйөү яңғырай Ҡәҙим Аралбай әҫәрҙәрендә. Әсә — изгелек, сафлыҡ символы. Ошо ракурс бик күп шиғырҙар аша үтә. Шишмә асырға яратты Ғүмер буйы әсәйем. Шишмәләреңдән, әсәйем, Ятып һыуҙар эсәйем!.. Шишмә асырға яратты Тынғыһыҙ йән — әсәйем... Мөлдөрәп аҡҡан шишмәңдән Ятып һыуҙар әсәйем... (“Әсәйем шишмәләре”) Ошондай уҡ көйҙәге йәнә бер өлгө: Кисер, әсәй, һине бәғзе ваҡыт Онотҡанда, әүрәп ваҡлыҡҡа. Күҙ алдыма килеп, ап-аҡ шәүләң Саҡыра гел шәфҡәт, сафлыҡҡа. Шул аҡ шәүләң тора оноттороп Бар хәүефте, мәкер, золомдо, Рухиәтең — һүнмәҫ яҡты сыраҡ, Яҡтыртаһың барыр юлымды. “Шул аҡ шәүләң тора оноттороп Бар хәүефте...” тигән юлдар күпте аңғарта. “Хәүеф” — һуғыш арҡаһында атайһыҙ ҡалған балалар өсөн бик тә таныш һүҙ. Аслыҡ, етемлек, ҡыйырһытылыу хәүефтәре. Ана шул хәүеф-хәтәрҙәр янаһа, әлеге шул Әсә, бахырҡай ғына, бәпкәләрен һаҡлаған инә ҡаҙ шикелле, йәнтәслимгә килеп алышҡа сыға. Күкрәп-шаулап ямғыр килгән, Саман өйҙө йәшен атҡан. Йәшен һуҡҡан өйҙә яңғыҙ Сәңгелдәктә сабый ятҡан. Шырпылай һынған антенна, Селпәрәмә килгән тәҙрә. Шауҙырлап төшкән быяла, Килеп ингәс йәшен-йәҙрә. Стеналар төтәй-төтәй Сатнаған, ти, ҡап уртаға. Өйҙә күк ҡойон уйнаған, Бала бәүелгән уртала. Йәшен уты урап сыҡҡан, Дөрләп янған ҡойма-ситән. Ҡото осоп, сәсен йолҡоп, Ҡарап торған әсә ситтән. Һәм ташланған төтәп торған Ҡырыҡ яра саман өйгә, Сабыйын тапҡан биләүҙә Тулап-илап ятҡан көйгә... (“Сәңгелдәккә мәдхиә”) Ҡәҙим Аралбай поэзияһында Әсә образы ифрат тәрән мәғәнәле: әсә сафлығы һәм паклығы бөгөн, донъяны техник революцияның төрлө зарарлы эҙемтәләре баҫҡан саҡта, кешенең күңел яраларын имләй, рухтағы ауыр юшҡындарҙы йыуа. “Әсәйҙең сәй япраҡтары” исемле шиғыр, мәҫәлән, уҡыусы күңеленә һары май булып ятырлыҡ. Нисәмә йыл үткәндә лә Беҙҙе иң аптыратҡаны: Һаман да хуш еҫен бөркә Әсәйҙең сәй япраҡтары. Күҙҙәренең нурын һирпә, Ҡулдары йылыһын һаҡлай, Хәтерләтә һыу сафлығын, Еребеҙҙең һау саҡтарын Әсәйҙең сәй япраҡтары... Әсәй әллә тылсым менән Төргәккә йән өргән микән, Бөтә төҫө-еҫе менән Ерҙең үҙен төргән микән? Үлән телен белде микән? Һаман да китә иҫтәрем... Һаҡлай алһам икән мин дә Тыуған яҡтың төҫ-еҫтәрен. Әсә тураһындағы шиғыр юлдары замандашта рәхимлелек, итәғәтлелек, күңел йомартлығы тәрбиәләүе менән ҡиммәтле. Атай ҡаны ла көслө аға шағир булмышында. Ғүмереңде, атай, дауам итәм, Бер һыҡтаныу минән ысҡынмаҫ! — Ут эсенә мин инергә әҙер, Ут эсенән тик бер ҡысҡырһаң! — тигән мөрәжәғәте бар Ҡәҙимдең. Атайҙы ул фотоһүрәте буйынса ғына белә. “Атай һүрәте ” — ана шул хаҡтағы шиғыр: Атайымдың берҙән-бер рәсемен Юғалттыҡ та, Күпме әсенеп, Эй эҙләнек!.. Бары бушҡа булды Һаҡлап алып йөрөү йәшереп... Хәтеремә һеңгән шундай һыны: Муйыл күҙҙәр беҙгә төбәлгән; Һынап ҡарай, Алмаштарын барлай — Уландарын, гүйә, теүәлләй. Үҫмер сактың үрле һуҡмағында Ошо ҡараш ҡалды сәселеп... Әммә таптым — Комсобилетымдан Баҡты миңә... атай рәсеме... Шинель кейҙем...— Хәрби билетымдан Атай күҙе миңә төбәлгән. Үткер ҡарай — Командирым поста Һалдаттарын шулай теүәлләй... Ҡәҙим өсөн яугир атай — мәңгелек поста. Ә үҙен ул һәр саҡ атайға алмаш тип иҫәпләй. Ошо тойғо уның атай хаҡындағы шиғырҙарына ҡәтғилек, пафослылыҡ сифаттары алып килә буғай, “Һынап ҡарай, Алмаштарын барлай — Уландарын, гүйә, теүәлләй” тигән юлдар ана шул хаҡта һөйләй. Әсәй, Атай — Ҡәҙим Аралбай поэзияһының айырылмаҫ юлдаштары. Әсәй менән Атай Ҡәҙим шәхесендә шәфҡәтлелек, сафлыҡ һәм яугирлыҡ рухы тәрбиәләһә, шиғриәтенә иһә улар лиризм һәм публицистик үткерлек булып күсә. Ер-әсә — йырға күсә Ер-әсә — Ҡәҙим Аралбай ижадындағы баҙыҡ образдарҙың береһе. Бер осраҡта ул шағирҙың тыуған төйәге — ҡылғанлы дала, бер осраҡта — мәғрур Урал, бер осраҡта — бөтә Башҡортостан, бер осраҡта Рәсәй булып һынлана. Бер осраҡта шағир былай ти: Ул далалар иркенлеге, ҡырҙарының киңлеге!.. Еренең киңлеге менән бер дәүләткә тиңлеге. Ул күк әрем, юшан еҫе, бал ташыған күстәре... Убаларҙа аҡ ҡылғандар — сал тарихтың сәстәре. Ул Һаҡмары — көмөш йүгән урманда айыуҙарға, Таналығы — ебәк ҡороҡ баш бирмәҫ айғырҙарға. Ул тәбиғәт ҡырыҫлығы — кешеләре йөҙөндә, Шишмәләр сыңы — ҡурайҙа, Шоңҡар ҡараш — күҙендә. Көнгә ҡарап, айға бағып, афәттәрҙән өтөлөп, Йәшәһә лә иманына һаҡлай алған өмөтөн. Ул халҡының ихласлығы, йомартлығы, әҙәбе — Барыһы ла үҙ еренән һеңгән-күскән ғәҙәте. Иген иле, тип, даланы әйтмәйҙәр бит тикмәгә, Өҫтәлдәрҙә иң тос өлөш — хәйбуллалар икмәге. Тупраҡ — зиннәт кенә түгел, алтын — ерҙең аҫты ла. Мәғдәнен ала белгәнгә ҡуйынын ер асты ла... “Ул әкиәт донъяһымы? шағир Хыялбай була...” — Тиһәләр ҙә беҙгә ожмах — Йән төйәгем, Хәйбулла!.. Ҡәҙим Аралбай — тыуған төйәгенә иң ныҡ бәйләнгән шағирҙарҙың береһе. Ул — ҡылғанлы дала йырсыһы. Был дала мең төрлө төҫ-сифаттарҙа һынлана, был дала шағирҙы берсә шатландырып, берсә моңландырып, берсә хафаларға һалып йәшәй Ҡәҙимдең йөрәгендә, мәңгелек тынғыһыҙлыҡҡа саҡыра, йәшәргә, ижад итергә илһам бирә: Ғәзиз төбәк, тим дә күккә бағам, Таҙарынам ваҡлыҡ, яҙыҡтан. Таналыҡтан әгәр ҡот алмаһам, Яҙыр ине йәнем аҙыҡтан. Тыуған яғым, тим дә күккә бағам, Шәфҡәт һорап ергә тәңремдән. Ҡаҡ даламда ямғыр бейегәндәй, Ерем моңо тулай йәнемдә. “Ҡасан килдең?” — тиҙәр... Ҡанаттарым Тыуған яҡ тип көн дә ҡағына. Килә кеше сит яҡтарға ғына, Мин бит ҡайтам тыуған яғыма. Ҡанымдан да, йәнем-тәнемдән дә Заман юшҡындарын йыуған яҡ, Мин бит һине ҡалдырғаным да юҡ — Йөрәгемдә йөрөй тыуған яҡ. Башҡортостандың башҡа төбәктәренә юл төшкәндә Ҡәҙим уларға үҙенең далаһы аша баға; ошо нигеҙҙә үҙенсәлекле тәрән сағыштырыу барлыҡҡа килә. Бөрйәнгә, Алтайға, Алатаулы Ҡаҙағстанға арналған шиғырҙар шәлкемдәрендә ошондай поэтик мәл айырыуса асыҡ күренә. “Алатау шаңдауы” исемле ҡаҙаҡ еренә арналған шиғырҙар шәлкемендә, әйтәйек, бына ошондай әҫәр бар: Мин дала улы булғанға Тауҙар — бер сихри донъя: Ҡаялары — бикле ҡәлғә, Таштары — зиннәт-улъя. Даламдың үҙ матурлығы — Үҙ еҫе, киң сәхрәһе. Тауҙарҙың үҙ хозурлығы — Аҡ болоттар сәхнәһе. Тауҙар миңә үпкәләмәҫ, Тапһам да тәнгә дауа, Әрем еҫе аңҡып ятҡан Далама ҡайтып ауам. Ҡәҙимдең шиғырҙары араһында оло мәғәнәле ошондай бер строфа осрай: Аҡ ҡылғандар, Уйҙарымдың осо Әллә ниңә һеҙҙән башлана... Йыһан гиҙеп ҡайтһа, Космонавт та Даланың сал ҡылғандарын ҡосоп, Ватан ҡосағына ташлана. Шағир һәм ил яҙмышы берлеге, тыуған төйәк һәм ил-әсә яҙмышы уртаҡлығы ни тиклем тәбиғи кәүҙәләнеш алған бында! Бер деталь-картинала бөтөн бер оло поэтик хәҡиҡәт дөйөмләштерелгән. Кескәй Ватан менән оло Ватан шағир шәхесе аша бер бөтөн булып ойоша. Ер-әсә йырға күсә. Тыуған ерҙә шағир ҡунаҡ түгел, ә уның йәмен, йәшәйешен хәстәрләүсе хужа ла. Ер-әсә күргән афәттәр өсөн тәрән кисереүе ярылып ята. “Таналығым” шиғырында рәнйетелгән төйәк өсөн асыныу әҫәрҙең төп лейтмотивына әүерелә: Тыуған яғым, дала бағы — Таналығым, Алыҫ-алыҫ тороп ҡалған балалығым. Етемһерәп, үгәйһеп тә ятаһыңсы, Бойоҡ ҡына, ойоп ҡына ағаһыңсы? Тауышыңда шатлыҡ та юҡ, көмөш тә юҡ, Ағышыңда сафлыҡ та юҡ, өмөт тә юҡ. Бысратылған, емерелгән ярҙарың да, Һындырылған, яндырылған талдарың да. Кешеләрҙәй үҙгәргәнһең, ҡартайғанһың, Сайланғанһың, һайыҡҡанһың, тартылғанһың... Атам кейәү, әсәм килен булған ерҙә, Тирҙәр түккән, ҡан ҡойған, йәш йыуған ерҙә, Ҡурсалаған, ҡалҡан булған тыуған ерҙә, Һин етемме, мин етемме, Таналығым? Беҙ кем: үгәй балаһымы замананың? Михнәттәрҙе йыуып бөтә алырһыңмы, Гел йәберле, гел ҡәҙерһеҙ ҡалырһыңмы?.. Тыуған йылғам, дала бағы — Таналығым, — Балалығым, балиғлегем, бәхиллегем. Тыуған ерҙең бөгөнгө хәүефле экологик хәле хаҡында тәрән борсолоуҙар Ҡәҙим Аралбай шиғриәтенә драматизм рухы алып килә. Шунлыҡтан бындай шиғырҙар гражданлыҡ лирикаһы төҫөн ала. Ҡәҙимдең замандашты тыуған ергә, Ер-әсәгә ысын хужаларса хәстәрлек менән йәшәргә саҡырыусы сая тауышы нисәмә йылдар буйына көслө яңғырап килә. Бөгөнгө көн өсөн ул — шағир-гражданин. Рауил Бикбаевтың “Һыуһаным, һыуҙар бирегеҙ!” поэмаһында набат булып яңғыраған Ер-әсә матурлығының вәхшиҙәрсә юҡҡа сығарылыу темаһы Ҡәҙим Аралбай ижадында һәр саҡ өҙлөкһөҙ һәм көсөргәнешле яңғырай. Ер-әсә, шул рәүешле, шағирҙы тормошҡа беркетеүсе, замана хәстәрлектәренә тоташтырыусы, илһам биреүсе, һәр саҡ көсөргәнештә тотоусы хәл иткес ысынбарлыҡ булып ҡала. (Тимерғәле Килмөхәмәтов) 1998 й.


"Йәштәр теләгән һөнәрен алырға тейеш"\n14 Февраль 2020, 12:05\nОшо көндәрҙә Башҡортостан Башлығы эш сәфәре менән Әлшәй районында булды. Радий Хәбиров Ким ауылындағы Аксен агросәнәғәт колледжына инеп сыҡты. Был уҡыу йорто республикала иң элеккеләрҙән һанала - эшләй башлауына 120 йылдан артыҡ. Былтыр колледж "Мәғариф" милли проектына ярашлы, WorldSkills стандарттары буйынса оҫтаханаларҙы йыһазландырыу ҡорамалдары алыр өсөн грантҡа лайыҡ булды.\nБөгөн был уҡыу учреждениеһында 870 кеше белем һәм һөнәр ала. Рәсәйҙең Мәғариф министрлығы грантына биш оҫтахана булдырылған: "Агрономия", "Ауыл хужалығы биотехнологиялары", "Сити-фермерлыҡ", "Ауыл хужалығы машиналарын файҙаланыу" һәм "Ветеринария". Оҫтаханалар төҙөүгә 47,5 миллион һум аҡса, шул иҫәптән 9,6 миллионы республика ҡаҙнаһынан, йәлеп ителгән.\nБындағы бер лабораторияны ҡорорға "Таврос" компаниялар төркөмө булышлыҡ иткән. Студенттар ошо компания составындағы "Башҡорт ит компанияһы" предприятиеларында стажировка үтә. Уҡып бөткәс тә, шунда эшкә бара.\n"Башҡорт ит компанияһы"ның генераль директоры Ринат Зәйнуллин әйтеүенсә, бында йәштәрҙе тиҙҙән ғәмәлгә ашырыласаҡ ҙур инвестиция проекты ла ылыҡтырасаҡ. Ул проект "Әлшәй-ит" комбинатын реконструкциялауҙы күҙаллай. 190 яңы эш урыны булдырыласаҡ.\nФото: БР Башлығының рәсми сайтынан.


«Киске Өфө» гәзитенең сайты - №16, 17 - 23 апрель 2021 - Информационные страницы\n№16, 17 - 23 апрель 2021\nАУЫЛДАР АЙЫҠ БУЛҺЫН!\nНиһайәт, "Айыҡ ауыл - 2020" конкурсы ла тамамланды. Тап бынан 10 йыл элек сәләмәт тормош алып барған һәм айыҡлыҡты пропагандалаған егеттәр инициативаһы менән башланған конкурс бөгөн тотош Башҡортостанды ялмап алды, тиергә мөмкин, сөнки йылдан-йыл уның географияһы киңәйә бара. 2019 йылда унда 400-ҙән ашыу ауыл ҡатнашһа, "Айыҡ ауыл - 2020" конкурсы һөҙөмтәләренең һандарҙа сағылышын түбәндәгесә күрһәтергә мөмкин: 54 райондан 2 114 ауыл ҡатнаша, 50 мең активист, 1 мең волонтер эшмәкәрлек алып бара, 320 магазин алкоголь һатыуҙан баш тарта, 2 мең спорт сараһы уҙғарыла, 100-ләгән кеше нарколог иҫәбенән алына, тура бәйләнешкә 2 мең мөрәжәғәт килә, балалар өсөн йөҙләгән лекция һәм синыф сәғәте уҙғарыла, скандинавса атлап, тиҫтәләгән километр юл үтелә, меңләгән "Мәргән уҡсы" сәпкә тейҙерә.\nМәғлүм булыуынса, быйыл был сара Башҡортостан Башлығы гранты ярҙамында ойошторолдо һәм приз күләме 40 миллион һум тәшкил итте. Финалға эре, ҙур, урта, бәләкәй ауылдар номинацияларында 12 ауыл сыҡты һәм еңеүсене билдәләү тауыш биреү һөҙөмтәһендә асыҡланды (үкенескә күрә, тауыш биреү һөҙөмтәләре халыҡҡа асыҡтан-асыҡ иғлан ителмәне). Бүләкләү сараһына финалға сыҡҡан ауылдар үҙҙәренең күргәҙмәләрен тәҡдим итте, стратегик сессияла ҡатнашты, айыҡлыҡ тураһында лекция тыңланы. Форсайт-сессияға йыйылыусылар идеаль айыҡ ауыл моделен күҙалланы, ҡоролтай рәйестәре, район хакимиәттәре вәкилдәре, ауыл активистары үҙҙәренең тәжрибәһенән сығып, киләһе йылғы конкурстарҙы камиллаштырыу буйынса тәҡдимдәрен индерҙе.\nРосстат мәғлүмәттәре буйынса, 2000-2010 йылдар эсендә 400-ләп кеше берәҙәк эттәр өйөрөнән таланып һәләк булған. Ә кешегә ташланыу факттары иҫәпһеҙ-һанһыҙ: эт ҡорбандарының күптәре үлемдән ҡотолһа ла сирле йә ғүмерлек ғәрип булып ҡала. Мәҫәлән, 2019 йылдың һигеҙ айында ғына ла 287 мең кеше эйәһеҙ эттәрҙән талана, шуларҙың 30 проценты - балалар.\nИнтернеттағы сығанаҡтар менән эшләргә өйрәнеү беренсе урынға ҡуйылһа ла, киләсәкте күҙаллап, баҫма матбуғатты ла тотороҡло эшләтеү кәрәк. Был инде журналистарҙан бер юлы әллә нисә төр һөнәр үҙләштереүҙе талап итә.\nмин шуны беләм...\nКИСКЕ АЛТЫНАН ҺУҢ АШАУ ЗЫЯНҒА\n...Япония ғалимы биолог Есинори Осуми шундай асыш яһай: әгәр кеше кәмендә 14 сәғәт ашамай торһа, уның күҙәнәктәре лә асыға икән. Һәм шул асыҡҡан күҙәнәктәр үҙенең эсендә булған бөтә "бысраҡты" ашай башлай. Шулай уҡ башҡа "ҡартайған" һәм ауырыу күҙәнәктәрҙе лә йота.\nЙӘШ КҮРЕНЕҮСЕЛӘРҘЕҢ КҮБЕҺЕ СӘЛӘМӘТ ҺӘМ ИЗГЕ КҮҢЕЛЛЕ КЕШЕЛӘР\nкеше ни тиклем генә сәләмәт, йәш һәм матур булып ҡалырға тырышһа ла, йылдар барыбер үҙенекен итә - йәшлек артынан ҡартлыҡ килә. Ғүмеребеҙҙең ошо этабын лайыҡлы ҡаршы алыр, олоғайғас та күңел көрлөгөн һаҡлар өсөн нимә эшләргә? Мәләүез үҙәк район дауаханаһы врач-гериатры Гүзәл ЮЛДАШЕВА менән әңгәмәбеҙ ошо хаҡта.\nИҪКӘРТЕҮ САРАҺЫ ОШО БУЛА ИНДЕ\nӘ берәү вакциналанмаған килеш сирләп, унан Аллаһ Тәғәлә ихтыяры менән йүнәлеп китте икән, был кешенең тәнендә лә әлеге антиматдәләр барлыҡҡа килә. Тәбиғи юл менән. Бындай кеше лә күпмелер ваҡыт инфекцияға бирешмәй.\nҠАРАҒАЙ БӨРӨЛӘРЕ ТЫН ЮЛДАРЫН ДАУАЛАЙ\nБыл осорҙа улар сайырлы, йәбешкәк, йәшел генә һәм хуш еҫле була һәм, тәбиғи, шифалы матдәләре иң ныҡ тупланғын сағы. Дауаланығыҙ, йыбанмағыҙ! Бөрөләрҙе бирсәткә кейеп, ҡайсы менән ҡырҡып алығыҙ, сөнки ҡулға йәбешкән сайыр тиҙ генә йыуылмай.\nАғаһы тураһында уйланы. Уны нишләптер күптән иҫкә алмаған икән дә. Их, соҡор, шәп булдың бит һин. Күптән шулай ултырып уйланырға булған Зөбәйергә. Ул күңеленең таҙарғанын, хәтеренең яңырғанын тойҙо.\nИх, ошо баймаҡтарҙың сәмселлеге! Ташты ҡутарып ярһып-бәреп сыҡҡан орошишмәмени уларҙың ошондай саф, ихлас, самими ярһыуы! Ошо илаһи сәм һәм ярһыу уларҙың бөтә фиғелендә, бейеүендә, йырында!\nБАШ ИТЕНӘ – ҠУНАҠҠА\nБеҙҙең Мәләүез районында, айырыуса Нөгөш буйы ауылдарында борондан ҡалған бик матур бер йола бар: "Баш итенә ҡунаҡ йый" тип атала ул.


Өфөлә Бураҡаевтар ғаиләһенең әҙәби ижады тупланған китап донъя күрҙе // Мәҙәниәт | новости башинформ.рф\nӨфөлә Бураҡаевтар ғаиләһенең әҙәби ижады тупланған китап донъя күрҙе\n11:00, 6 апреля 2016 Мәҙәниәт\nӨфөләге «Самрау-Медиа» нәшриәтендә Бураҡаевтар ғаиләһенең әҙәби ижады тупланған үҙенсәлекле китап донъя күрҙе. Йыйынтыҡҡа башҡорт телендә биш хикәйә ингән.\nУлар — Зөһрә Бураҡаеваның чечен һуғышы хаҡында «Һөйәл», Гөлнур Бураҡаеваның аҡыл яғынан артта ҡалған ауыл егетенең ҡунаҡҡа килгән ҡыҙға эскерһеҙ һөйөүе тураһында «Нөнө өсөн ләләләр», Илгизәр Бураҡаевтың (Илгизәр Диҡҡәттең) боронғо башҡорттарҙың ҡан-ҡәрҙәшлек көсө хаҡында «Башҡорт көсө», Мәрйәм Бураҡаеваның булған хәл-ваҡиғаларға нигеҙләнеп яҙылған Һамар далаһы башҡорто Әбдрәшит Сәфәровтың Лев Толстойҙың һеңлеһе Вера Толстаяға мөхәббәте тураһында «Дала моңо» һәм Диҡҡәт Бураҡаевтың бөтә донъяны таң ҡалдырған фәнни асыш хаҡында «Теш матдәһе» фантастик хикәйәһе. Китапты рәссам Таңсулпан Бураҡаеваның рәсемдәре биҙәй.\nПроекттың авторы, танылған башҡорт яҙыусыһы Мәрйәм Бураҡаева әйтеүенсә, был китапты сығарыу идеяһы күптән тыуған. «Уҡыусылар менән һәр осрашыуҙа балаларымдың ижады, шулай уҡ ваҡытһыҙ арабыҙҙан киткән тормош иптәшем — ғалим-геолог, публицист Диҡҡәт Бураҡаевтың тормошо һәм ижады хаҡында һорауҙар бирәләр. Һуңғы китабы 1982 йылда баҫылып сыҡты. Яңы быуын уҡыусылар уның әҙәби һәм публицистик мираҫы менән таныш түгел», — тип хәбәр итте яҙыусы.\nМай айында китап рус телендә донъя күрәсәк, һуңынан Бураҡаевтарҙың хикәйәләре һәм пьесалары менән китаптар серияһын дауам итеү күҙаллана. Китапты авторҙарҙан һатып алырға мөмкин.


Студенттар хоккей лигаһы — Башҡорт Википедияһы\nСтуденттар хоккей лигаһы\n(СХЛ битенән йүнәлтелде)\nСХЛ 2019/2020 йылдар миҙгелендә\n2016 йыл, май\nУДТУ (3-сө кубок)\nУДТУ (3 кубок)\nСтуденттар хоккей лигаһы (СХЛ) (рус. Студенческая хоккейная лига) — Рәсәйҙә шайбалы хоккей буйынса студенттар араһында лига. СХЛ 2016 йылдың май айында барлыҡҡа килә. Лига ике дивизиондан тора: Чемпионат һәм Беренселеке. Шулай уҡ лиганың Бөтә йондоҙҙар уйыны бар, ә СХЛ чемпионы халыҡ-ара турнирҙарҙа һәм СХЛ йыйылма командаһы Университет хоккейы буйынса донъя кубогында ҡатнаша.\nДаими алғанда Студенттар хоккей лигаһында 90-дан ашыу команда ҡатнаша.\n4 Еңеүселәр таблицаһы\n4.1 СХЛ чемпионаты\n4.2 СХЛ беренселеге\n5 СХЛ бөтә йондоҙҙар уйыны\nСтуденттар хоккей лигаһы барлыҡҡа килгәнгә тиклем стунденттар араһында бөтә Рәсәй ярыштары үтә ине. Һунғы миҙгелдә чемпион исемен Себер ҡулланыу кооперацияһы университетының «Кристалл» командаһы яулай. 2016 йылдың 24 майы — СХЛ барлыҡҡа килгән көн тип һанала. Шул көндә Студенттар хоккей лигаһының ойоштороу йыйылышы үтә. СХЛ ойоштороусылары итеп Рәсәй хоккей федерацияһы һәм Рәсәй студенттары спорт союзы сығыш яһай. Яңы төҙөлгән лиганың рәйесе итеп Владимир Юрзинов һайлана. 2016 йылдың 8 сентябрендә СХЛ Европа Университеттар хоккей лигаһы менән бергә эшләү буйынса меморандум төҙөй. 21 октябрҙә «Магистр» дивизионында миҙгел башлана. 8 декабрҙә лига тарихында тәүе бөтә йондоҙҙар уйыны үтә. Лига Магистр һәм Бакалавр дивизиондарына бүленә. Магистр дивизионында Лига менән һайлап алынған 16 команда ҡатнаша. Был төп дивизион тип һанала. Ә Бакалаврҙа уйындар Рәсәй беренселеге кеүек үтә — тәүҙә региондар эсендә, шунан зоналар буйынса еңеүселәр Рәсәй финалына сыға Бакалавр дивизионы чемпионын билдәләй. 2017 йылдың сентябрендә Екатеринбургта «Student Hockey Eurochalllenge» тәүге халыҡ-ара студенттар турниры үтә. Шунда Рәсәйҙән УДТУ һәм «Авиаторы», Чехияанан Карлов Университеты һәм Словакиянан Матей Бел университеты хоккей клубтары ҡатнаша. УДТУ командаһы, СХЛ Магистр дивизионы чемпионы булараҡ, был турнирҙы ла еңә.\n2017 йылдан алып СХЛ-дың Магистр дивизионында Башҡортостандан Башҡорт физик мәҙәниәте институтының «Алтын» командаһы сығыш яһай башлай. 2017 йылдың 12 декабрендә «Студент спорты йондоҙҙары» сараһы барашында СХЛ «Йыл проекты» номинацияһын яулай.\n2018 йылдың 2—5 ғинуарҙарында СХЛ йыйылма командаһы Университет командалары араһында донъя кубогында ҡатнаша. Шунда СХЛ-дан башҡа Европа студенттар хоккей лигаһы һәм Америка студенттар хоккей ассоциацияһы йыйылма командалары бар. Шунда СХЛ йыйылма командаһы төп титулды еңеп яулай. Шулай СХЛ йыйылма командаһы Йәштәр хоккей лигаһының клубтары менән дуҫтарса осрашыуҙар үткәреп тора. 2018/2019 йылдар миҙгелендә СХЛ йыйылма командаһы Милли йәштәр хоккей лигаһының йондоҙҙары командаһы менән Быуындар кубогы өсөн көрәшә.\n2019/2020 йылдар миҙгелендә Тулала 2-се СХЛ Асыш кубогы өсөн турнир, Силәбелә 4-се СХЛ йондоҙҙар уйыны, СХЛ йыйылма командаһы МЙХЛ йыйылма командаһына ҡаршы Быуындар кубогы өсөн уйнай. Шулай уҡ миҙгел алдынан Санкт-Петербург ҡалаһында Baltic student hockey Cup студент командалары араһында турнир үтә, ә октябрҙә Барнаул ҡалаһында 4 илдән 8 команда ҡатнашлығында 2-се Student Hockey Challenge турниры үтә.\nСХЛ ике дивизионға бүленә: көслөрәк Чемпионат һәм Беренселек. Чемпионатта ике конференцияға бүленгән 16 команда ҡатнаша. Конференциялар эсендә һәр команда үҙ майҙансығында дүрт команды өсөн мини-турнирҙар үткәреп торалар. Даими миҙгелдә һәр клуб өсөн уйындар һаны профессиональ лигалар менән сағыштырғанда әҙерәк. Һәр конференциянан иң көслө дүрт команда плей-оффҡа эләгә, һәм шунда миҙгелдең чемпионы билдәләнә.\nСХЛ беренселегендә һәр Рәсәй федерацияһы субъектының чемпионы билдәләнә. Шунан улар 8 зонала иң көслөләрҙе билдәләйҙәр. Зона чемпиондары СХЛ Бөтә Рәсәй финалына сыға һәм шунда Бакалавр дивизионының чемпионын билдәләй. 2018/2019 йылдар миҙгелендә бар командалар 6 территориаль зонаға бүләнә. Ярыштар өс этапта үтә. Бөтә Рәсәй финалында һәр зонанан икешәр команда (барыһы 12) ҡатнашасаҡ. СХЛ чемпионатында ҡатнашҡан клубтар СХЛ беренселегенең беренсе этабында ғына ҡатнаша ала.\nСХЛ чемпионаты командалары\nСХЛ чемпионаты[үҙгәртергә | вики-тексты үҙгәртергә]\n2016/17 УДТУ ХК Екатеринбург ВбФМСһТДӘ ХК Барнаул «Авиаторы» Мәскәү «Держава» Тамбов\n2017/18 УДТУ ХК Екатеринбург «Держава» Тамбов Билдәләнмәй\n2018/19 УДТУ ХК Екатеринбург «Авиаторы» Мәскәү «Политехник» Силәбе «Держава» Тамбов\nСХЛ беренселеге[үҙгәртергә | вики-тексты үҙгәртергә]\n2016/17 «Кристалл» Бердск «Динамо» Барнаул УДФМУ ХК Силәбе «Электроник» Мәскәү\n2017/18 «Динамо» Барнаул «Электроник» Мәскәү УДФМУ ХК Силәбе «Лисы» Санкт-Петербург\n2018/19 УДФМУ ХК Силәбе «Динамо-Алтай» Барнаул «Металлург» Новокузнецк «Тимирязевские зубры» Мәскәү\nСХЛ бөтә йондоҙҙар уйыны[үҙгәртергә | вики-тексты үҙгәртергә]\nСтуденттар хоккей лигаһының иң яҡшы уйынсылары ҡатнашлығында Магистр дивизионының Көнбайыш һәм Көнсығыш конференцияларының йыйылма командалары араһында уйын йыл һайын үтә. Бакалавр дивизионың иң яҡшы уйынсылары ла ҡатнаша ала. 2018/2019 йылдар миҙгелендә СХЛ йондоҙҙар уйынында командалар Чемпионат һәм Беренселек конференцияларына бүленә һәм турнирҙа дүрт команда ҡатнаша.\n8 декабрь 2016, Легендалар паркы, Мәскәү. Көнсығыш — Көнбайыш 4:6.\n5 декабрь 2017, Хоккей ҡаласығы, Санкт-Петербург. Көнсығыш — Көнбайыш 5:4.\n26 ғинуар 2019, «Кристалл» боҙ һарайы, Тамбов, ярымфиналдар:\nКөнбайыш Чемпионат — Көнсығыш Чемпионат 10:3.\nКөнбайыш Беренселек — Көнсығыш Беренселек 4:5.\n27 ғинуар 2019:\n3-сө урын өсөн: Көнбайыш Беренселек — Көнсығыш Чемпионат 3:9.\nФинал: Көнсығыш Беренселек — Көнбайыш Чемпионат 10:5.\n↑ СХЛ тарихы - 2016 йыл\n↑ СХЛ — Йыл проекты\n↑ Три команды МХЛ проведут серию товарищеских матчей со сборной Студенческой хоккейной лиги\n↑ ПОДВЕЛИ ИТОГИ III СЕЗОНА И УТВЕРДИЛИ ПЛАН МЕРОПРИЯТИЙ НА СЛЕДУЮЩИЙ\n↑ Итоги Правления СХЛ\n↑ УРАЛГУФК — ПОБЕДИТЕЛЬ ВСЕРОССИЙСКОГО ФИНАЛА ПЕРВЕНСТВА\n↑ МАТЧ ЗВЕЗД 2019\nhttps://ba.wikipedia.org/w/index.php?title=Студенттар_хоккей_лигаһы&oldid=899364 ҡабул ителгән\nБыл бит һуңғы тапҡыр 14:09 28 июль 2019 үҙгәртелгән.


– Лицейыбыҙҙа «Осҡон» гәзите донъя күрә. Гөлсинә Мөхәмәҙинур ҡыҙына яҙғандарыбыҙҙы электрон вариантта бирәбеҙ ҙә ул мөхәррирләп, сығарып та ҡуя. Редакцияла гәзит эшләү ҡыҙыҡлы, мауыҡтырғыс та булды. Күп нәмәгә өйрәндек, – ти ҡыҙҙар.\nӘ беҙҙең акциябыҙ дауам итә. Өфөгә юлығыҙ төшөр булһа, алдан хәбәр итеп, һеҙ ҙә гәзит сығарып ҡарай алаһығыҙ. Әйҙәгеҙ, тәүәккәлләгеҙ, килеүегеҙҙе ихлас көтәбеҙ.\n« Китап уҡырға яратам\nДонъя кубогы Өфөгә килде! »


Шешенеүҙән нимә ярҙам итә? » «Йәшлек» гәзите | Газета «Йәшлек»\nГазета "Йәшлек" » Һаулыҡ һаҡлау » Шешенеүҙән нимә ярҙам итә?\n13.06.2018 Шешенеүҙән нимә ярҙам итә?\nБындай проблемалар организмда шыйыҡлыҡтың тотҡарланыуынан була. Көнөнә 2 литр һыу эсергә кәрәк, тиҙәр, әммә бының өсөн бөйөрҙөң һәм организмдан һыуҙы сығарыуға ҡатнашлығы булған башҡа органдарҙың яҡшы эшләүе мөһим. Был системаның эшен көйләү өсөн туҡланыу рационына күберәк йәшел үләндәр индерергә ҡушалар. Айырыуса петрушка файҙалы. Бәүел ҡыуҙырыусы үләндәр төнәтмәһен эсергә мөмкин. Тик артыҡ мауығырға ярамай, юғиһә уларҙың файҙалы минераль матдәләрҙе йыуып алып китеүе бар.\nЭстең ҡабарыуы газ йыйылыуҙан да була. Фенхель һәм әнис орлоғо унан арынырға ярҙам итә, бөтнөк үләне менән сәй ҙә һәйбәт.\nТағы ла бер нисә файҙалы рецепт\nЯрты стакан тары ярмаһын яҡшы итеп йыуығыҙ һәм өҫтөнә бер стакан ҡайнаған һыу ҡойоғоҙ. Һыу ныҡ эҫе булмаһын. Тары ярмаһын һыу һөт төҫөнә ингәнсе (15 минут самаһы) иҙегеҙ. Ошо һөттө көнөнә ике тапҡыр эсегеҙ. Тиҙҙән эсегеҙҙең ҡабарыуы бөтөүен күрерһегеҙ, шул уҡ ваҡытта артыҡ килограмдарығыҙ ҙа кәмер.\nИке ҡалаҡ укроп орлоғона бер стакан ҡайнар һыу ҡойоп, 10 минут төнәтегеҙ. Был төнәтмәне төнгөлөккә эсергә кәңәш ителә. Ул шешенеүҙән арынырға ярҙам итә.\nАҙнаһына бер тапҡыр кефир ғына эсеп, ашҡаҙанығыҙҙы ял иттереп алығыҙ. Көнөнә 1,5 л кефир етә. Уға ҡыяр, йәшел һуған, укроп ҡушырға була.


2 Март 2018, 20:25\nТәбиғәткә ҡарата һөйөүҙе балаларҙа бәләкәйҙән төрлө уйындар, ҡыҙыҡлы саралар аша һеңдерергә мөмкин.\nТәбиғәткә ҡарата һөйөүҙе балаларҙа бәләкәйҙән төрлө уйындар, ҡыҙыҡлы саралар аша һеңдерергә мөмкин. Яңыраҡ Межгорье ҡалаһының 1-се балалар баҡсаһында урта төркөмдә шөғөлләнгән бәләкәстәр менән матур осрашыу үтте. Көньяҡ Урал ҡурсаулығынан килгән экология бүлеге белгестәре Гөлназ Бәхтийәрова менән Гөлназ Руслановалар балаларға ошо ҡурсаулыҡ биләмәһендә үҫкән ағастар, үҫентеләр тураһында бик ҡыҙыҡлы һәм фәһемле мәғлүмәттәр еткерҙе. Тубырсыҡ, ағас ботаҡтары, япраҡтар кеүек күргәҙмә материалдар ҙа килтергәйнеләр. Улар аша һаҡлауға һәм яҡлауға мохтаж булған тере йән эйәләрен күрергә өйрәттеләр.\nБәләкәстәр үҙҙәре лә буш ҡалманы: тәбиғәт, ҡайындар тураһында йырланылар, шиғыр һөйләнеләр, мәҡәл, әйтемдәр әйттеләр, йомаҡ ҡойҙолар.\nТөрлө мәғлүмәт алыр һәм балаларҙың һәләтен асыр өсөн дә ошондай сараларҙы йышыраҡ үткәрергә кәрәктер, моғайын, тип ҡайттыҡ кескәй дуҫтарыбыҙ янынан.\nМарат БӘХТИЙӘРОВ, Көньяҡ Урал ҡурсаулығы методисы.


13 Мая , 13:48\nЯңы Морапталға уйламағанда тиерлек сығып киттек.\nХакимиәт башлығы урынбаҫары Урал Ибраһимов: әйҙәгеҙ, Әсхәт Таңатаровты тыуған көнө менән ҡотлап ҡайтайыҡ тигәс, һүҙен йығып булмай (кемгә тәтей бындай иғтибар?), икенсенән, Әсхәт Шәйхетдин улы - район, республикала билдәле шәхес, уның йортонда булыу, ҡулын ҡыҫыу, олуғ ағаның аҡыллы һүҙен ишетеү..... Ҡыҫҡаһы, сығып киттек.\nУрал Дамир улы үҙе, йәнә бер Ибраһимов - Радик Әхтәм улы (ул Яңы Мораптал биләмәһендә оҙаҡ йылдар участковый булған, Әсхәт Таңатаров менән ун йылдан ашыу бергә эшләгәндәр), Киров хужалығы етәксеһе Дамир Байгилдин, силсәүит башлығы Асҡар Кинжәлиев. Һаумы ла һаумы тип хәлдәр белешкәс, өҫтәл артына үттек. Бында.... Әллә туй көткәндәр, табында юҡ нәмә үҙе юҡ. Лилиә апайҙың ҡулдары бешергән ризыҡты ауыҙ иткән юҡ ине әле, телде йота яҙҙыҡ тиһәк тә хата булмаҫ. Туҫтаҡтар күтәрелде. Тостар әйтелде. Һәр береһе матур итеп әйтте, хет әле үк, бөтәһен дә йый ҙа, "Ҡотлауҙар өлгөһө" тигән китап сығар.\n- Әсхәт абый, һеҙ көсөргәнешле туҡһанынсы йылдарҙа колхозды һаҡлап ҡалған кеше. Һеҙ булмаһағыҙ, Киров әле булмаҫ ине.\n- Уууу, ул саҡта, - Әсхәт Шәйхетдин улы үҙе һүҙгә ҡушыла, - 1996 йыл, колхоздың 9 миллиард һумдан ашыу бурысы бар, эшселәр эш хаҡы алмай.... Дамир Таһирович, әле һине йәлләп тә ҡуям, өҫтөңә ҙур бурыс йөкмәттең, әле бына ямғыр яуҙы тип ҡыуанып ултырам, тимәк, иген була. Маладис һин, күреп торам, яңы техника алаһың, эште яҡшы алып бараһың.\n- Һеҙ бит, Әсхәт абый, мәктәп балаларын бушлай ашаттығыҙ, һыуға ла халыҡ өсөн түләнегеҙ, ә нисәмә кеше һеҙҙең арҡала яңы йорт һалып сыҡты! Йөҙҙән ашыу! Ә Юшатыр ауылын беҙҙең колхозға ҡушҡанда нимә булды - улар ярты йыл эш хаҡы алмаған кешеләр, аҙна буйы шатлыҡтарынан байрам итте лә ҡуйҙы ла баһа! Һанаһаң, һеҙгә контора ҡаршыһында һәйкәл ҡуйырға кәрәк. Ә нисәмә йыл район Советы рәйесе йөгөн тарттығыҙ.\nҠатын-ҡыҙ ҡәҙере тураһында ла булды һүҙ, әлбиттә.\n- Лилиә апай, һеҙ булмаһағыҙ, әлеге Әсхәт тә булмаҫ ине, рәхмәт һеҙгә. Уны бит бөтөн ауыл беҙҙең Әсхәт тип яратып әйтә.\nӘсхәт Шәйхетдин улы уңайһыҙлана, уны кем белә, әйтер: маҡтағанды яратмай ул. Фотоға ла төшмәйем тип бер булды. Күмәкләшеп саҡ күндерҙек. Шулай ҙа аҡһаҡалдың күңеле булды, рәхмәт, тине, мине ҙурлағанығыҙ өсөн. Хоҙай һеҙҙе һаулыҡтан айырмаһын. Эх, үҙемдең дә һаулыҡ саҡ ҡына яҡшыраҡ булһа, ҡарауылға булһа ла сығыр инем эшкә.\n4 кластан сөгөлдөрсөләргә ат менән һыу ташып, эшләп үҫкән малай ҙа ул. Атты егергә буйы етмәй ине, - тип һөйләй апаһы, - аяҡ аҫтына түмәр ҡуя ла атты егә торғайны. Атайыбыҙ колхоз председателе булды, башҡалар сөгөлдөрҙө 1 гектар алһа, беҙгә 3 итеп ала ине. Бәләкәйҙән эшләтеп үҫтерҙеләр.\nИрәйеп китеп ултырған бер сәғәт самаһы ғына ғүмер. Һәм ғүмергә етерлек аҡыл-фәһем. Ҡайтышлай уй килде: Әсхәттәр етмәй ҙә баһа хәҙер. Колхозым, илем, ерем тип янған ирҙәр. Ҡасан килеп сығыр икән беҙҙең әсхәттәр?\n...Сәләмәтлектән айырмаһын, Лилиә апай, балаларығыҙ, туғандарығыҙ менән оҙаҡ йылдар, ошолай, ҡунаҡтар ҡабул итеп йәшәргә яҙһын. Тыуған көнөгөҙ менән, Әсхәт Шәйхетдин улы.


Йырлай-йырлай йәшәгәндә, бар донъялар яңырыр! » Башҡортостан гәзите | Газета Башкортостан на башкирском языке\nБашҡортостан гәзите » Мәҙәниәт һәм әҙәбиәт » Йырлай-йырлай йәшәгәндә, бар донъялар яңырыр!\nЙырлай-йырлай йәшәгәндә, бар донъялар яңырыр! 21.12.2018 // Мәҙәниәт һәм әҙәбиәт\nҠыпсаҡ-Асҡар ауыл мәҙәниәт йорто “Берҙәм Рәсәй” партияһының “Тыуған яғым мәҙәниәте” проектын тормошҡа ашырыу һөҙөмтәһендә яңы төҫ алды.\nАуыл биләмәһе хакимиәте, фельдшерлыҡ пункты һәм почта бүлексәһе урынлашҡан мәҙәниәт йортона был көндә үҙешмәкәр сәнғәттә ҡатнашыусылар, әүҙем йәмәғәтселәр һәм күрше-тирә ауылдарҙа йәшәүселәр йыйылды. Үҙешмәкәр артистар “Тыуған яғым мәҙәниәте” проектына һатып алынған сәхнә кейемдәре, йыһаздар һәм музыка уйын ҡоралдары презентацияһына ашыҡты, икенселәр иһә Дәүләт Думаһы депутаты Алексей Изотовҡа һәм республиканың Дәүләт Йыйылышы – Ҡоролтай депутаттары Антон Матренин менән Тимур Ғилмийәровҡа шәхсән үҙ һорауҙарын бирергә теләне.\nАуыл халҡын тәү сиратта дөйөм социаль проблемалар – төҙөкләндереү, һаулыҡ һаҡлау, мәғариф мәсьәләләре борсой. Фәнисә һәм Фәрхәт Ғәбитовтар, мәҫәлән, үҙ урамдарында йәшәүселәр исеменән депутаттарҙан газ үткәргес һуҙыуҙа ярҙам итеүен һораны.\nӘ бына ҙур шәхси хужалыҡ тотоусы Айҙар Зарипов һөт йыйыуҙы ойоштороуға бәйле борсолоуын белдерҙе. Әлбиттә, бөгөн ауылда ла, ҡалаларҙа ла иң киҫкен, көнүҙәк мәсьәлә булып торған сүп-сар реформаһы, пенсияға ҡағылышлы һорауҙар ҙа иғтибарҙан ситтә ҡалманы.\nШуны әйтергә кәрәк: мөрәжәғәттәр һорауҙарға яуап биреү менән генә сикләнмәне. Ҡыпсаҡ-Асҡар, Ҡыҙыл һәм Ибрай ауыл Советтары халҡы менән әңгәмәлә депутаттар тормоштоң күп кенә яҡтары – эш урындары, демография, юл инфраструктураһы һәм хеҙмәттәр күрһәтелеүе менән дә ҡыҙыҡһынды. Осрашыу йылы тәьҫораттар ҡалдырҙы.\nКонцерт шундай уҡ яҡшы кәйеф менән дауам итте. Абруйлы ҡунаҡтарҙы ауыл биләмәһе башлығы Рәмил Ғәзизов сәләмләне, сәхнәлә күҙ яуын алырҙай милли костюмдарҙа үҙешмәкәр артистар, танылыу яулаған “Әхирәттәр” төркөмө, ирҙәр һәм ҡатын-ҡыҙҙарҙың йыр, бейеү коллективтары, ағинәйҙәр сығыш яһаны. Яңы сәхнә кейемдәре, музыка уйын ҡоралдары — партия проектына ярашлы һатып алынған әйберҙәрҙең бер өлөшө генә. “Тыуған яғым мәҙәниәте” проектын бойомға ашырыу һөҙөмтәһендә клуб түбәһе капиталь ремонтланды, музыка аппаратураһы, яҡтылыҡ ҡорамалдары һатып алынды, сәхнә йыһаздары яңыртылды. Был маҡсатта федераль бюджеттан 2 миллион 999 мең һум һәм республика бюджетынан 409 мең һум аҡса бүленде.\nҠыпсаҡ-Асҡар халҡына киләсәктә лә йырлай-йырлай ижади үрҙәргә артылыуҙарын һәм яңынан-яңы проекттарҙы тормошҡа ашырыуҙарын теләргә генә ҡала.


Рәсәй ҡышының геройы, биатлонда Өфө һәм Михайловканың төп ышанысы дүрт йыллыҡ уйындарына ғәҙәттәгесә әҙерләнгән. Бер миҙал булһа ла яулар өсөн ул Ванкуверҙа барыһын да эшләргә әҙер.\nКанадалағы уйындарҙа Максим бөтә Рәсәй, Башҡортостан, тыуған Михайловкаһы һәм әле йәшәгән Өфөһө өсөн сығыш яһаясаҡ. Әммә уны уңышлы сығыш яһауға, шулай ҙа, иң яҡындарын - ата-әсәһен, һеңлеһен, ҡустыһын һәм һөйгәнен ҡыуандырыу теләге этәрәлер, моғайын.\nБеҙ Максимдың ҡустыһы - Алексей менән әңгәмә ҡорҙоҡ. Өфө биатлоны лидерын унан да яҡшыраҡ белгән кешене табып булмаҫ. Ул үҙе лә донъя кимәлендәге оҫта атыусы саңғысы булыр ине, әммә етди йәрәхәт алыуы арҡаһында, Алексейға сығыштарын тамамларға тура килгән.\n- Үҙенә ҡарағанда, Макс тураһында һеҙ тулыраҡ мәғлүмәт бирә алаһығыҙҙыр, тип уйлайым. Ни тиһәң дә ағай, ситтән ҡарағанда күберәк тә күренәлер. Уның әҙерлеген нисек баһалайһығыҙ, Ванкуверҙа уңышлы сығыш яһай алырмы?\n- Максим өсөн борсолабыҙ, әлбиттә. Ул әле кәрәкле формала һәм ярышҡа әҙер. Шундай уҡ шәхси уҙышта өс тапҡыр сәпкә тейҙермәүе арҡаһында ул етенсе урынға ҡалғайны. Бындай хаталар өсөн һәйбәт һөҙөмтә был, өсәр хата ебәргәндәр араһында ла иң яҡшы күрһәткес.\nОшо арала донъя кубогының һуңғы этабы тамамлана, һәм әҙерлек этабы башлана. Биатлон буйынса тәүге олимпия старттары 12 февралгә билдәләнгән. Макстың тиҙлеге көслөләрҙекенән кәм түгел, әммә норвегтарҙың күрһәткестәренә бер нисек тә етеп булмай. Уларҙың уңыш серен нисек аңлатырға ла белмәйем.\n- Биатлонда дөйөм көстәр нисбәте тураһында нимә әйтерһең?\n- Хәҙер иң мөһиме шул, лидерҙарға башҡа биатлонсылар ҙа тартылды. Быйылғы миҙгел бик ябай түгел, барыһы ла Ванкуверға йыйына, бөтә йәһәттән дә яҡшы әҙерлек күрһәтә. Һәм бығаса көслөләр рәтендә иҫәпләнмәгәндәрҙең дә ярышҡа әҙерлеген билдәләргә мөмкин. Әммә ҡабатларға мәжбүрмен, алдынғы урындарҙағы норвегтар күпкә яҡшыраҡ күренә. Рәсәй йыйылма командаһы яҡшы формала, шул уҡ австриялылар, башҡа командалар менән дә ярышырға әҙер. Бының шулай булыуын һуңғы дүртәүлеләр эстафетаһында беҙҙең спортсыларыбыҙҙың еңеүе асыҡ күрһәтте.\n- Норвегтар тураһында һүҙ сыҡҡас, әллә һин допингы барлығына ишара итәһеңме? Биатлон тирәләй уларҙың әҙерлегенә ҡағылышлы ниндәй хәбәр ишетелә?\n- Был командала ниндәйҙер препараттар булыуы тураһында мәғлүмәт юҡ. Мөмкин булыуы тураһында фараз итергә генә ҡала.\n- Фараздар ниндәй?\n- Ике генә вариант бар. Беренсеһе - норвегтарҙың миҙгел алдынан ентекле йәйге әҙерлеге, һәм ошо кимәлде бөгөнгәсә һаҡлау. Икенсе вариант - шул уҡ яҡшы әҙерлек һәм өҫтәүенә 2011, 2012 йылдар кимәлендәге яңы заманса препараттар. Быйылғы, 2010 йылғы, исемлектә улар юҡ, шуға ла допинг- һынауҙа, әлбиттә, бер нәмә лә тапмаясаҡтар. Әлеге ваҡытта бар биатлонсылар ҙа допингыға анализдар тапшырған. Әгәр кемдәлер нимәнелер табалар икән, мотлаҡ ҡаты яза бирергә кәрәк, башҡаса Бьорндален трассаны хата менән үткән, тигәндәге кеүек булмаһын.\n- Һуңғы дисквалификациянан һуң рустарҙы Олимпиаданың үҙендә лә анализ алыуҙар менән йонсоторҙар инде.\n- Эйе, беҙгә хөрмәт аҙ, шуға ла йыш тикшереүҙәр менән маҙаһыҙлайҙар. Шулай ҙа Прохоров килгәндән һуң, бәлки, барыһы ла ыңғай яҡҡа үҙгәрер.\n- Фармацевтикала көслө, тип күптәр Австриянан шикләнә. Уларҙа бит дарыу эше юғары кимәлдә, бөтә донъяға билдәле фармакомпаниялары бар...\n- Эйе, австриялылар яңыраҡ ҡына күтәрелә башланы. Алдынғылар араһында улар әллә 2007, әллә 2006 йылға тиклем күренмәне.\n- Улайһа, Евгений Устюговтың кинәт күтәрелеүен нисек баһаларға?\n- Эш шунда, Устюгов - яҡшы спортсы. Ул минең тиҫтерем, шуға ла элек ярышҡанда үҙ-ара көс һынаша инек. Йөрөшө электән шәп уның, атыуы ғына бер аҙ аҡһаны. Әле атыу һыҙығында үҙен ҡулға алғас, һөҙөмтәләр ҙә үргә китте.\n- Эйе, ризалашам. Шулай ҙа донъя кубогында дөйөм иҫәп буйынса беренсе урын - бигерәк ҙур еңеү түгелме...\n- Донъя кубогына килеп, шунда уҡ барыһын да пыран-заран килтереү мөмкин түгел. Уҙған йылда Устюгов улай ҙур һөҙөмтә күрһәтмәне, быйылғы миҙгел башында ла алдынғылар рәтендә түгел ине. Шунан һуң ғына уңыштар күренә башланы. Ә Евгений шундай егет, бер яйына һалып алған икән, еңеүҙәр килә башлаһа - бер ыңғайҙан ул артабан да еңеү артынан еңеү яуларға тырыша.\n- Беҙҙең ирҙәр эстафетаһын ниндәй составта күрәһең?\n- Әле үк уйындар башланған осраҡта, һуңғы эстафетала ниндәй булған - шулай. Иван Черезов, Антон Шипулин, Максим Чудов, Евгений Устюгов. Максим һуңғы урауҙа норвегтарҙың лидерҙары менән уҙышҡа әҙер түгел әле, ә Устюгов әҙер. Олимпиадаға тиклем ваҡыт бар. Команданың составын донъя кубогындағы шәхси иҫәп буйынса билдәләүҙәре аңлашыла. Ванкуверҙағы олимпиадаға тиклем кем өҫтәр, кемдер киреһенсә артта ҡалыр.\n- Ванкуверҙағы олимпиада хаҡында Максим үҙе нимә уйлай?\n- Әллә ҡасан уҡ әйтеп ҡуйған инде, ниндәй миҙал яулаһа ла, ҡәнәғәт буласаҡ.\n- Әммә һәр стартта һуңғы көсөнә ҡәҙәр тырышасаҡ, шулаймы?\n- Әлбиттә, ул һәр ваҡыт өҙөп-йолҡа. Хәйер, бында барыһы ла өҙөп-йолҡасаҡ.\nФото www. skisport. ru. сайтынан.


2016 йылда программала ҡатнашыуға 13 ауыл Советы теләк белдерһә, 11-е конкурста еңеү яуланы. 2017 йылда ҡатнашырға ниәт иткән барлыҡ ауыл Советтары ла үҙ маҡсаттарына өлгәште. Республика, район ҡаҙнаһынан бүленгән аҡса, бағыусылар, халыҡ көсө менән ауылдарҙағы теге йәки был проблема хәл ителде. Шуныһына иғтибар итергә кәрәк, бер ауыл Советы тик бер генә ауылды күрһәтә ала.\nЭТҠОЛ ауылында уҙған йыйылышта 90-ға яҡын кеше ҡатнашты. Шуныһы һоҡландырҙы сараға Аҙнай, Уразбай ауылдарынан да килделәр. Ғөмүмән, был ауыл Советы халҡы элек-электән үҙҙәренең берҙәмлеге менән айырылып тора. Бер ауылға ярҙам кәрәккәндә башҡалары ла дәррәү ҡушыла. Былтыр, мәҫәлән, Урындағы башланғыстарға ярҙам программаһы нигеҙендә Этҡол мәктәбендә тәҙрәләр алмаштырылһа, эштән күрше ауыл халҡы ла ситтә ҡалмай, улар ҙа үҙ өлөшөн индерә.\nБыл юлы ла йыйылыш йәнле генә барҙы. Ишембай районы муниципаль районы хакимиәте башлығының иҡтисад һәм финанс һорауҙары буйынса беренсе урынбаҫары Мансур Ҡунаҡов программаның тәртибе тураһында ентекле аңлатты. Ауыл хакимиәте башлығы Нәсимә Әйүпова быйыл Урындағы башланғыстарға ярҙам программаһы буйынса башҡарылған эшкә йомғаҡ яһаны. Халыҡ артабан да унда ҡатнашырға, файҙаһын күрергә ҡарар итте. Этҡол ауылындағы “Дуҫлыҡ” балалар баҡсаһының ҡыйығынан ямғыр мәлендә һыу үтеүе, тәҙрәләренән ел өрөүе проблемаһы күтәрелде. Был хаҡта ентеклерәк итеп ауылдың балалар баҡсаһы тәрбиәсеһе Гөлнара Ғәлиәскәрова ла әйтеп үтте. Әлбиттә, биҙрә, тастар теҙеп кенә ҡыйыҡтан һыу үтеү мәсьәләһен хәл итеп булмаясаҡ. Шуға ла йыйылған халыҡ дәррәү тауыш менән балалар баҡсаһының ҡыйығына капиталь ремонт эшләргә тигән уртаҡ ҡарарға килде. Дөйөм тауыш менән һәр йорттан 500-әр һум аҡса йыйырға булдылар.\nБӘЛӘКӘЙ БАЙЫҠ ауылы клубына ла халыҡ тейешле ваҡытҡа йыйылды. Был ауыл Советына ҡараған ауылдар өсөн дә Урындағы башланғыстарға ярҙам программаһы ят күренеш түгел. Бер йылды Кинйәбулат мәҙәниәт йортоноң тамаша залы, икенсе йылды Байғужала спорт залы ремонтланды. Һәр ауыл был программаның ярҙамын ҡулланырға тырыша. Бәләкәй Байыҡ халҡының да үҙҙәренең хәл итә торған мәсьәләләре бар. Улар программала ҡатнашып, иң элек ауыл эсендәге юлдарҙы ремонтларға кәрәк тип тапты. Һәр йорттан йыйыласаҡ аҡса күләме лә билдәләнде. Хәҙер инде ауыл халҡының маҡсаты – конкурста еңеп сығыу. Яҡын киләсәктә бәләкәй байыҡтарға тигеҙ, матур юлдарҙан йөрөргә яҙһын.\nКӨҘӘНДӘР ҙә Урындағы башланғыстарға ярҙам программаһының файҙаһын татып өлгөргән. 1994 йылда төҙөлгән мәҙәниәт йорто яңыртыуға, ремонтлауға мохтаж булһа, быйыл программала ҡатнашып тәҙрә-ишектәр алмаштырылған, кабинеттарҙа линолиум түшәлгән, китапханала йылытыу системаһы алмаштырылған. Элек китапханала һалҡын үҙәккә үтһә, хәҙер инде бында йылы, төрлө саралар үткәреү өсөн дә уңайлы. Көҙәндәрҙең артабан программала ҡатнашыу, еңеү ниәте ҙур. Йыйылышҡа халыҡ та байтаҡ ҡына килде, тәҡдимдәре лә нигеҙле булды. Сара урындағы сәнғәт оҫталарының музыкаль номерҙары менән башланып китте.\nКөҙән ауыл хакимиәте башлығы Айрат Алтынбаев Урындағы башланғыстарға ярҙам программаһы буйынса бығаса башҡарылған эшкә йомғаҡ яһап, айырыуса әүҙем ауылдаштарына Рәхмәт хаттары тапшырҙы. Бер тауыштан Көҙән халҡы программала йәнә ҡатнашырға теләк белдерҙе. Яңы тәҡдимдәр, кәңәштәр яңғыраны. Көҙән – бөйөк шәхес, яҡташыбыҙ Әхмәтзәки Вәлидиҙең тыуған төйәге. Уның ауылы, музейы менән танышырға килеүсе ҡунаҡтарҙың юлы өҙөлмәй. Шуға ла был төбәктең төҙөк, күркәм булыуы бик мөһим. Көҙән халҡы ауыл юлдарын рәтләүҙе әлеге көндә иң көнүҙәк мәсьәлә тип билдәләне.\nЙӘНЫРЫҪ клубында ла йыйылыш үтте. Был ауылда Урындағы башланғыстарға ярҙам программаһы булышлығында һыу алыу башняһын капиталь ремонтларға тигән ҡарар сығарҙылар.\nӘйтергә кәрәк, быға тиклем Йәнырыҫ ауыл Советына ҡараған Ҡыяуыҡ ауылы халҡы ла программанан файҙаланып һыу үткәргестәр системаһын ремонтлаған. Хәҙер ҡыяуыҡтарҙың күбеһе өйҙәренә лә һыу үткәреп, йәшәү өсөн тулы уңайлыҡтар булдырған.\nИШӘЙ ауыл Советынан был юлы программала Яңы Ауыл халҡы ҡатнашырға ниәтләй.\n- Яңы Ауылда йәшәүселәр былтыр уҡ ошо программа ярҙамында, һыу менән тәьмин итеү селтәрҙәрен ремонтлау теләген белдергәйнеләр, уларҙың ниәтенә ҡаршы килмәнек, - ти Ишәй ауыл хакимиәте башлығы Гөлнара Кәримова.\nИҫкергән, серегән һыу үткәргестәр ысынлап та ауыл халҡының үҙәгенә үтә. Шуға ла йыйылышта Үҙәк урамда һыу проблемаһын хәл итеү мәсьәләһе күтәрелде. Һәр йорттан 2500-әр һум аҡса йыйырға булды яңы ауылдар.\nБыға тиклем башҡа программаларҙы ла файҙаланып һыу мәсьәләһе хәл ителгән. 2015 йылда “Реаль эштәр” проекты сиктәрендә Ишәйҙә яңы урамдарға һыу үтә, барлығы 3200 метр торбалар һалына.\nУрындағы башланғыстарға ярҙам программаһында ҡатнашыуға арналған йыйылыштар йәнле генә үтеп китте. Ауылдарҙың төрлөһө төрлө проблемаларын күрһәтте. Уларҙың барыһының да уңышлы тормошҡа ашыуын теләйек.\nГосдума отклонила предложение сделать 31 декабря 2020 года выходным днем...\nВ Куюргазинском районе благотворители поздравили с Днем матери мам воинов,погибших...\nВ Башкирии загорелся банный комплекс


Тирмәкәй | Йәншишмә - Page 2\nВсе записи в категории 'Тирмәкәй'\nҠурайсы ла, бейеүсе лә\nНаписал в 30 ноября 2018, 11:39\n«Ҙурайғас, музыка уҡытыусыһы булам да балаларҙы баянда, ҡурайҙа уйнарға өйрәтәм», – ти Ғаяз Танһыҡҡужин. Үҙе Сибай музыка колледжының I синыфында ғына уҡый әле. Әммә ҡойоп ҡуйған артист инде! Күҙ теймәһен. – Мин эшкә иртә сыҡҡас, бәләкәйҙән өләсәһе Гөлшат Һибәтулла ҡыҙы һәм олатаһы Йәүҙәт Рәхимйән улы Вилдановтар менән ултырҙы. Өләсәһе – ҡумыҙҙа, олатаһы баянда уйнай. Өйҙә …\nContinue reading ‘Ҡурайсы ла, бейеүсе лә’ »\nРубрика: Тирмәкәй\t| Комментировать\nНаписал в 30 ноября 2018, 11:34\nӘкиәт Борон-борон заманда Белем тигән тылсымлы илдә бик аҡыллы, уҡымышлы Әлифба тигән батша йәшәгән. Ул көнө-төнө китап уҡыу, яҙма яҙыу, мәсьәләләр сисеү менән шөғөлләнгән, тарих менән ҡыҙыҡһынған. Үҙенең белемле икәнлегенә ғорурланған, тик белгәнен башҡалар менән бүлешергә теләмәгән. Ә халыҡ бик наҙан булған.\nӘ һин хоҡуҡтарыңды беләһеңме?\nНаписал в 30 ноября 2018, 11:27\nБөтә донъя балалар хоҡуҡтары көнөндә беҙҙең китапханала «Үҙ ғүмерең – үҙ ҡулыңда» тигән бик файҙалы кисә үтте. Ул уйын формаһында барҙы. Бәләкәс дуҫтарыбыҙ иң тәүҙә икенсе ҡала балаларынан «Үҙ хоҡуҡтарыңды эҙләп тап» тигән видеохат алды, ә унда карта бирелгән ине. Ябай ғына түгел, эсендә ниндәйҙер һүҙ йәшерелгән.\nӘкиәттә – ҡунаҡта\nНаписал в 30 ноября 2018, 11:19\nБөгөн мәктәптә шул тиклем күңелле булды. Сөнки беҙгә ҡунаҡҡа әкиәт геройҙары килде. Уларҙың барыһын да шаян клоун үҙенә эйәртеп алғайны.\nИкеһе лә һоҡландыра\nНаписал в 30 ноября 2018, 11:09\nБыл фотола кемдәр ул, тиһегеҙме? II синыфтан Илсур Хөсәйенов менән өсөнсөнән Радмила Сәфәрғәлиева. Юҡҡа ғына төшөрөп алманыҡ уларҙы: икеһе лә яҡшы уҡый, мәктәптә үткән сараларҙа бик әүҙемдәр. Иң мөһиме: әйткәнде көтөп тормайҙар, һәр эштә әүҙемлек күрһәтәләр. Район кимәлендәге конкурстарҙа ҡатнашып торалар.\nҠустым шашка уйнай\nНаписал в 30 ноября 2018, 10:34\n«Алёнушка» балалар баҡсаһына йөрөгән сағымды һағынып иҫкә алам. Тәрбиәсем Гөлнара Сабитова һәр саҡ күҙ алдымда тора. Ул бик яғымлы, итәғәтле ине. Бергәләп төрлө йырҙар, бейеүҙәр өйрәнә торғайныҡ.\nҺағындырҙы тыуған яҡ\nНаписал в 30 ноября 2018, 10:33\nБыйыл йәйгеһен атайым менән Төркиәлә ял иттек. Бәләкәй генә матур Мармарис ҡалаһы Урта диңгеҙ буйында, ҡарағай урманы араһында урынлашҡан. Көн дә һыу төштөк, төрлө экскурсияларға йөрөнөк. Рәхәт. Ләкин бер-ике көн үткәйне, йөрәкте әллә ниндәй һағыш баҫып алды. Сит ил тәм-томдары үтә шәкәрле кеүек, кешеләре лә ялҡытты, хатта йылы һауаһы ла тынды ҡура башлаған кеүек тойолдо.\nНаписал в 30 ноября 2018, 10:31\nАтайымдың ҡулында Уйнай сүкеш, балта ла. Бесән саба, өй һала, Беҙҙе лә бик ярата. Люциә ҠАРАСОВА, II синыф уҡыусыһы. Хәйбулла районы, Әҙел мәктәбе.\nНаписал в 30 ноября 2018, 10:29\nБаҡсалағы йәш сағанҡай Ҡупшы күлдәген кейгән. Япраҡтары уттай янып Көҙгө төҫтәргә ингән. Линар ҠӘЙЕПОВ, III синыф уҡыусыһы. Хәйбулла районы, Әҙел мәктәбе.\nАпай ҙа бит ул\nНаписал в 26 октября 2018, 10:12\nЯңы уҡыу йылының тәүге сиреге тамамланды ла. Уҡыусылар ун көнгә яҡын рәхәтләнеп ял итәсәк. Ә беренсе синыфта уҡыған Дилиә Шакированың тәүге каникулы. Шуғамы икән, ҡыҙ уны көтөп алды. Мәктәптә белем алыу ҙа оҡшай уға. Уҡытыусылары Ирина Юрьевна Матвиенко күп нәмәгә өйрәтә. Синыфтарында 26 бала. Үҙ-ара татыуҙар. Дилиәнең дуҫтары ла күбәйгән. Дәрестән һуң бергәләп уйнайҙар. Ул …\nContinue reading ‘Апай ҙа бит ул’ »


Учалы ҡалаһында йәшәүсе Зөһрә Муллағәлиеваны төбәктә белмәгән кеше юҡтыр. Ул иҫке туҡыманан балаҫ эшләй.\nКүҙ бармаҡҡа эйәрмәй. Зөһрә Муллағәлиева иҫке туҡыманан балаҫ эшләү менән күптәп мауыға. Физик мөмкинлектәре сикле булыуға ҡарамаҫтан, яратҡан шөғөлөн ташламай. Үҙ ыңғайы менән буш ваҡытын энә, еп менән уҙғара. Ә бының сере ябай, ти оҫта ҡуллы ханым.\nӘ был Зөһрә Ғабдрахман ҡыҙының балаҫ эшләгәндә тотонған махсус станогы. Был ҡоролма менән оҫтабикә 1978 йылдан бирле файҙалана. Уны Зөһрә Муллағәлиеваның тормош иптәше эшләгән булған. Был үҙенсәлекле шөғөлдө тап уның булдыҡлығында дауам итә лә инде.\nБашлыса Зөһрә ханым ижади эштәрен күргәҙмәгә сығара. Ул республика, Рәсәй халыҡ-ара конкурс-фестивалдәрҙә ҡатнашып бик күп маҡтау ҡағыҙҙары, Рәхмәт хаттары менән бүләкләнгән. Лауреат исемен дә алған\nЗөһрә Муллағәлиеваны Учалы халҡы иҫке тауарҙарға йән өрөүсе, ти хөрмәтләп йөрөтә. Ижади эштәренән сәм алған, матурлыҡты күңеле менән тоя белгән ханым белгәнен башҡаларға ла өйрәтергә лә әҙер.


Өфөлә Чернобыль һәләкәтен бөтөрөүҙә ҡатнашҡандарға һәйкәл асылды\n14 августа Еңеүҙең 50 йыллығы скверында Чернобыль һәләкәтен һәм башҡа радиацион аварийҙарын бөтөрөүҙә ҡатнашҡандарға һәйкәл асылды.\nТантанала Башҡортостан Республикаһының Дәүләт Йыйылышы – Ҡоролтай Рәйесе Константин Толкачев, Башҡортостан Хөкүмәте Премьер-министры урынбаҫары вазифаһын ваҡытлыса башҡарыусыһы Ленара Иванова, Өфө ҡалаһы ҡала округы хакимиәте башлығы Өлфәт Мостафин, «Рәсәй Чернобыле» союзы» Дөйөм Рәсәй йәмәғәт берләшмәләре союзы президенты Вячеслав Гришин ҡатнашты.\nСарала ҡатнашыусыларға Константин Толкачев Башҡортостан Башлығы вазифаһын ваҡытлыса башҡарыусы Радий Хәбировтан сәләмләү һүҙҙәрен еткерҙе.\nЛенара Иванова үҙ сығышында Чернобыль һәм башҡа радиация һәләкәттәре эҙемтәләрен бөтөрөүҙә ҡатнашҡандарға рәхмәтен белдерҙе.\n- Чернобылселәрҙең батырлығы ошо баҡыр һәйкәлдә мәңгелләште. Һәләкәттең эҙемтәләрен бөтөрөүҙә ҡатнашҡан ҡаһармандарға уларҙың фиҙакәр эштәре өсөн рәхмәт белдерәм. Һәм һәйкәлде ҡуйыуҙа ҡатнашыусыларға рәхмәт әйтәм, - тип билдәләп үтте Өлфәт Мостафин сәләмләү сығышында.\n- Монументаль скульптура ҡоролмаһы авария һәләкәт эҙемтәләрен бөтөрөүҙә ҡатнашҡандарҙың батырлығын сағылдыра. Ҡаһармандарҙың образы ғүмерен һәм һаулығын бирергә әҙер булғандарға иҫтәлек, - тине «Рәсәй Чернобыле» союзы» Дөйөм Рәсәй йәмәғәт берләшмәләре союзы президенты Вячеслав Гришин.\nҺәйкәлдең авторы - Башҡортостандың атҡаҙанған рәссамы, Салауат Юлаев исемендәге Дәүләт премияһы лауреаты Хәниф Хәбибрахманов.\nӨфө хакимиәте тарафынан скверҙа төҙөкләндереү эштәре башҡарылды.


Булат Теләкбирҙин: “Хөкөмдөң ғәҙеллеге йылдар аша ғына беленә” » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » Булат Теләкбирҙин: “Хөкөмдөң ғәҙеллеге йылдар аша ғына беленә”\nБулат Теләкбирҙин: “Хөкөмдөң ғәҙеллеге йылдар аша ғына беленә” 10.10.2014 // Йәмғиәт\nБөйөк философ Сенека әйтмешләй, ғәҙел судья енәйәтсене түгел, ә енәйәтте хөкөм итә. Тимәк, намыҫлы булыу, хаҡлыҡҡа инаныу, дөрөҫлөктө яҡлау кеүек төшөнсәләр был һөнәр эйәһенең булмышында төп сифаттарға әйләнергә тейеш. Геройыбыҙ Булат Теләкбирҙин – ошо сифаттарҙың барыһына ла эйә булғаны өсөн халыҡтың ихтирамын яулаған шәхес.\nБулат Ғәбиҙулла улы Силәбе өлкәһенең Арғаяш районындағы Мәсәй ауылында тыуған. Ябай ғаиләлә, төпкөл ауылда донъяға килгән малай киләсәктә Рәсәй субъекттары араһында иң ҙур, көслө республикаларҙың береһе һаналған Башҡортостандың Юғары суды рәйесе вазифаһын башҡарырмын, тотош хеҙмәт юлымды ошо төбәккә бағышлармын тип күҙ алдына ла килтермәгәндер.\nИке йәшлек Булаттың атаһы Бөйөк Ватан һуғышы башланғас та тәүгеләрҙән булып фронтҡа китә. Әммә ғаиләһен башҡа күреү бәхете яҙмай Ғәбиҙулла ағайға – тәүге йылда уҡ хәбәрһеҙ юғала. Һуғыштан һуңғы осорҙа, атайһыҙ булыуына ҡарамаҫтан, тырышып-тырмашып белем ала үҫмер. Тик 10-сы класҡа еткәс, өлгөргәнлек аттестаты алыр алдынан мәктәпкә йөрөүҙән баш тарта. Бының үҙ сәбәптәре лә була, әлбиттә. Шул саҡ әсәһе ҡәтғи талап ҡуя: “Уҡымағас, колхозға эшкә төш!” Шулай итеп, буласаҡ судья колхозсы булып китә, төрлө эштәрҙе башҡара. Көҙ етеү менән егетте хәрби хеҙмәткә саҡыралар. Свердловск өлкәһенә, төҙөлөш батальонына эләгә. Тап ошонда киске мәктәптә уҡып, аттестат ала һәм артабан белем эстәргә тигән теләк менән яна башлай. Ошо маҡсат уны Свердловск юридик институтына алып килә лә инде.\n1965 йылда ҡулына диплом алып та өлгөрмәгән Булат Ғәбиҙулла улын БАССР-ҙың Мәсетле районына халыҡ судьяһы итеп эшкә ебәрәләр. Ул ваҡытта йәш белгес районға берәү генә була! Тәжрибә уртаҡлашыр кеше юҡ, баш ҡалаға тиклем ара байтаҡ. Шул саҡ йәш судья көслө, тәжрибәле халыҡ ултырышсыларын эшкә йәлеп итә. Уларҙы халыҡ райондың иң абруйлы шәхестәре араһынан үҙе һайлай.\nМәсетле районында эшләгән йылдарҙа булған бер хәлде һаман бөгөнгөләй хәтерләй Булат Ғәбиҙулла улы:\n– Колхозда эшләгән бер ир ҡатынын гел туҡмаған. Ун бала әсәһенә нисек ҡулы күтәрелгәндер! Ярҙамға халыҡ заседателдәре итеп абруйлы уҡытыусыны һәм хаҡлы ялдағы олпат ағайҙы саҡырҙым. Эш барышында ғәйепләнеүсенең ҡатыны ла, заседателдәр ҙә ирҙе йәлләй башланы. Мин дә аптырап ултырам. Уны төрмәгә ебәрһәм, ун баланы кем тәрбиәләй ҙә, кем ҡараша? Оҙаҡ уйландым да ирҙе шартлы рәүештә генә иркенән мәхрүм иттем. Бынан һуң ғаиләнең тормошо менән гел ҡыҙыҡһынып торҙом: йә участка милиционерына шылтыратам, йә, үҙҙәрен урамда күрһәм, һорашып үтәм. Ғаилә башлығы ла уйланып, үҙ ғәйебен танығандыр. Шул ваҡытта дөрөҫ ҡарар ҡабул иткәнемә әле булһа һөйөнәм…\nБыл вазифала Булат Ғәбиҙулла улы биш йыл эшләй һәм яҙмышын ошо һөнәргә бәйләгәненә бер көн дә үкенмәй. Уҙған быуаттың 70-се йылдарында уны, ярайһы уҡ тәжрибә туплаған һәләтле ойоштороусы, принципиаль етәксе, үҙ маҡсатына өлгәшә белгән шәхес тип, БАССР-ҙың Юғары суды ағзаһы итеп эшкә алалар.\nХөкөм эше ҡатмарлы. Судья үҙ ҡарары менән кешеләр, ғаиләләр яҙмышын хәл итә. Уның һуңғы һүҙе йәмғиәт өсөн дә ҙур әһәмиәткә эйә. Һәр судьяның эш тәжрибәһендә ҡатмарлы, ҙур сыҙамлыҡ талап иткән эштәр осрай. Булат Ғәбиҙулла улы былар тураһында әллә ни һөйләргә яратмай, шулай ҙа, ныҡ һорағас, гәзит уҡыусыларға хәтер һандығында ятҡан бер аяныслы хәл тураһында бәйән итергә булды.\nБер әҙәм, 6-сы разрядлы электрик, ҡатынын һәм ҡыҙын ток менән һуҡтырып үлтергән. Күршеләре әйтеүенсә, ғаилә имен булмаған. Ирҙең хәмер менән мауығыуы арҡаһында көн һайын тиерлек ыҙғыш сыҡҡан, ҡатыны һәм балаһы гел туҡмалған. Бер мәл төнөн һуҡмыш ҡайтҡан ир балаһын ҡосоп ҡына йоҡлап ятҡан ҡатынына ҡарап тора ла... уны үлтерергә була. Электр сымының тышын һыҙырып ташлап, һиҙҙермәй генә ҡатындың муйынына һәм аяғына тоташтыра ла икенсе осон розеткаға тыға... Бынан һуң үле кәүҙәләрҙе ваннаға һөйрәкләп алып бара. Унда иһә ҡайнатҡыс тығып ҡуя, йәнәһе, ҡатыны баланы йыуындырғанда һыу йылытҡан, шул саҡ яңылыш ваннаға ҡолап төшкән дә балаһы менән бергә токтан һуғылып үлгән.\n– Эште ҡарау өсөн БАССР-ҙың Юғары суды ағзалары енәйәт ҡылынған ҡалаға барҙы. Урындағы мәҙәниәт һарайы халыҡ менән шығырым тулы ине, алма төшөрлөк тә урын юҡ. Енәйәт эше ҡатмарлы, сөнки электрик булараҡ ул һәр нескәлекте яҡшы аңлап эш иткән. Енәйәт урынын да йыйыштырып ҡуйған. Судта үҙен ҡыҙыу тотто, ажарланып, яҡлау һүҙҙәре эҙләне. Электрикты иң юғары язаға тарттырыу тураһында хөкөм ҡарары сығарҙыҡ. Рәсәй Федерацияһының Юғары суды беҙҙең хөкөмдө үҙ көсөндә ҡалдырҙы, – тип һөйләне Булат Ғәбиҙулла улы.\nӘйткәндәй, судья өсөн бындай ҡарарҙы сығарыуы – иң ауыры. Енәйәтселә кешелек сифаттары юйылған хәлдә лә, уның ата-әсәһе, туғандары бар. “Улар алдында барыбер үҙеңде ғәйепле кеүек тояһың”, – ти юрист.\nЙылдар үтә, заманалар үҙгәрә, әммә йәмғиәттә ҡәбәхәттәр кәмемәй. Шуға ла ғүмерен юриспруденцияға арнаған шәхес балаларҙы көсләгәндәр, айырыуса яуызлыҡ менән ҡаты енәйәт ҡылғандар өсөн үлем язаһын ҡалдырыу яғында.\nБулат Ғәбиҙулла улы эшләгән замандарҙа Юғары судтың һәр ултырышында тиерлек 1937 – 1938 йылдарҙа репрессияланған яҡташтарыбыҙҙы аҡлау тураһындағы эштәрҙе ҡарарға тура килгән.\n– Бер ниндәй тикшереүһеҙ, шаһитһыҙ сығарылған хөкөм ҡарарҙарын уҡып, сәстәр үрә тора ине. Мәҫәлән, Иванов ғариза яҙа: “Сидоров Совет власын яманлап хәбәр тарата”. “Һеҙ быға үҙегеҙ шаһитмы?” – тип һорай тәфтишсе Ивановтан. “Юҡ, миңә Петров әйтте”, – тип яуап ҡайтара тегенеһе. Шуға ҡарамаҫтан, Сидоров кеүектәрҙе йә Себергә һөргөнгә ебәрәләр, йә атып үлтерәләр. Булған бит заманалар! – тип хәтерләй уҙаман.\n80-се йылдар башында Мәскәүҙә КПСС Үҙәк Комитеты ҡарамағындағы Ижтимағи фәндәр академияһында уҡып сыҡҡандан һуң, Теләкбирҙин КПСС-тың Башҡортостан обкомында эшләй. 1988 йылда иһә уны Башҡортостандың Юғары суды рәйесе вазифаһына тәғәйенләйҙәр. Ун йыл эсендә Башҡортостандың һәм Рәсәй Федерацияһының атҡаҙанған юрисы хоҡуҡ һаҡлау органдарына кадрҙар әҙерләү, судьяларҙың һөнәри оҫталығын камиллаштырыу, уларҙың эш шарттарын яҡшыртыу өсөн күп көс һала. Рәсәй Федерацияһында суд системаһын үҫтереү, суд органдарын реформалау буйынса закондар сығарыу эшендә әүҙем ҡатнаша. Илдә үҙгәртеп ҡороу шауҡымы башланғас, суд системаһының теүәл эшләүен тәьмин итеү өсөн үткәрелгән I Бөтә Рәсәй судьялары съезын ойоштороу комитеты ағзаһы була.\n– Был съезд үҙгәртеп ҡороу мәлендә суд системаһының бойондороҡһоҙлоғон һаҡлау, судьяларҙың эшен камиллаштырыу, уларҙы яҡлау һәм башҡа көнүҙәк проблемаларҙы хәл итеү өсөн ойошторолдо. Әле лә был йыйындың йыл һайын үткәрелеп тороуы ҡыуандыра. Тимәк, заманында дөрөҫ аҙым яһағанбыҙ тип уйлайым, – ти Булат Ғәбиҙулла улы.\nЮғары суд рәйесе вазифаһында халыҡтың хоҡуҡи белемен киңәйтеү өҫтөндә әүҙем эшләй ул. Был маҡсатта матбуғат баҫмаларында ла сығыш яһай, Башҡортостандың Дәүләт Йыйылышы – Ҡоролтай ултырыштарында йыш ҡатнаша. Башҡарма власть һәм сәнәғәт, аграр ойошмалар етәкселәре менән тығыҙ бәйләнеш булдыра.\n1996 йылда Булат Теләкбирҙинға “Рәсәйҙең юғары квалификация класлы судьяһы” исеме бирелә. Был ҡарарҙы Юғары квалификациялы судьялар коллегияһы тәҡдиме менән Рәсәй Президенты ғына ҡабул итә. Бөгөнгә тиклем Башҡортостанда ундай юғары исемде алған бүтән судья юҡ әле.\nҒаиләһенән дә уңған Булат Ғәбиҙулла улы. Тормош иптәше Рима менән ике ҡыҙ – Лилиә менән Гөлнараны – тәрбиәләп үҫтергәндәр. Әле уларҙың уңыштарына, ейән-ейәнсәрҙәренең тормошона ҡыуанып йәшәйҙәр. Әйткәндәй, Лилиә инженер һөнәрен һайлаған, ә бына Гөлнара республикаға абруйлы шәхес булып танылған атаһының юлынан атлай: оҙаҡ йылдар баш ҡаланың Совет районында федераль судья булып хеҙмәт иткән, әлеге мәлдә Башҡортостандың Юғары суды судьяһы вазифаһын башҡара. Атаһының кәңәштәренә гел ҡолаҡ һалып эшләй.\n– Ҡыҙымдың үҙ эшенең оҫтаһы, итәғәтле, принципиаль судья булыуын элекке хеҙмәттәштәремдән йә таныштарымдан ишетһәм, әлбиттә, күңелдә оло ғорурлыҡ уяна. Шулай ҙа уның өсөн борсолоуымды йәшермәйем. Һаҡ булырға, законға ғына таянып эш итергә өйрәтәм, – ти атай кеше.\nОҙаҡ йылдар хоҡуҡ һаҡлау органдарында хеҙмәт итеү Булат Теләкбирҙиндың холҡонда сағылыш тапмай ҡалмаған. Үҙенә ныҡ ышанған, тураһын ярып һалған олпат шәхес менән әллә күпме һөйләшеп ултырырға, уның тормош тәжрибәһен өйрәнергә булыр ине. Ошо көндәрҙә күркәм юбилейын билдәләгән Булат Ғәбиҙулла улына иң изге теләктәрҙе генә еткерге килә.


«Улай булыуы мөмкин түгел» исеме аҫтында Өфөлә хәйриә спектакле сәхнәләштерелде\nАктерҙар ролендә театр хеҙмәткәрҙәре түгел, ә төбәктең билдәле эшҡыуарҙары. Саранан төшкән килем республиканың йәш таланттарына тапшырылды. «Билдәле шәхестәр - балаларға!» проекты ла тап ошо маҡсаттан ойошторолдо.\nТөбәктең билдәле банк етәксеһе, медицина үҙәге директоры, эшҡыуарҙар - бер сәхнәлә! Тамашасы алдында улар ниндәйҙер даирә вәкиле тип түгел, ә артист булараҡ сығыш яһаны. Уларға был мөмкинлекте «Билдәле шәхестәр - балаларға!» хәйриә проекты бирҙе.\nТөбәктең билдәле эшҡыуарҙары Антон Чехов менән Михаил Зощенко әҫәре буйынса әҙерләнгән «Улай булыуы мөмкин түгел» тип исемләнгән спектакль тәҡдим итте. Тәүге тапҡыр үҙҙәрен актерлыҡ оҫталығында һынап ҡараған шәхестәр башҡарған ролдәренән ҡәнәғәт. Әҫәрҙе сәхнәгә сығарыу күп ваҡыт талап иткән. Ҙур тырышлыҡ һалынғанға спектаклде тамашасылар йылы ҡабул итте. Һәүәҫкәр актерҙарҙың сығышы көслө алҡыштарға күмелде.\nГөлнара Имаева, ресторан етәксеһе: «Репетициялар күп кенә ваҡытты алыуға ҡарамаҫтан, минең өсөн ул ниндәйҙер бер һөҙөмтәгә ирешеү ине. Бизнестан айырмалы, бында мин ял иттем тип әйтә алам. Проект миңә көс бирҙе, рухландырҙы».\nХәйриә спектакле талантлы балалар башланғысын хуплау маҡсатында ойошторолдо. Саранан йыйылған аҡса сәнғәт, спорт өлкәһендә уңыш ҡаҙанған йәш таланттарға йүнәлтелде. Берҙәм көс ярҙамында эшҡыуарҙар балаларҙың хыялын тормошҡа ашырҙы. Кемеһелер музыка ҡоралдары, берәүҙәре спорт тауарҙары менән бүләкләнде. Әйткәндәй, проект Башҡортостанда беренсегә ойошторолдо. Бығаса ул Рәсәйҙең Һамар, Һарытау, Пенза ҡалаларында уҙған. Хәйриә сараһы ярҙамында 300-ҙән ашыу балаға ярҙам күрһәтелгән.


43(2011) » "Йәшлек" гәзите\nГазета "Йәшлек" » Облако тегов » 43(2011)\nМахсус бит / Тормош юлдары ҡатмарлы // 4-06-2011, 13:22\nҠасимды, бөгөн дә йоҡо алманы. Ул, көндәгесә, әйләнә лә тулғана, йәнен ниҙер өйкәй, тәрән уйҙарҙан сыға алмай. Уның төштәренән нишләптер әсәһе китмәй башланы. Был осорҙа үҙе лә ниңәлер ғәзиз кешеһен йыш хәтерләй. Бәлки, шуғалыр ҙа уйлағаны төшөнә инәлер.\nХәтерләмәҫлекме ни? Бер көндө эштән ҡайтышлай тап булған күренештән ныҡ ҡына тетрәнгәйне ул. Бынау ҡыҙыу эш ваҡытында, сәсеү барған мәлдә, ике-өс ҡатын иҫереп алған да, урам буйлап ауа-түнә китеп баралар. Әллә уларҙы хөкүмәтебеҙҙең ҡатын-ҡыҙҙар тураһындағы хәстәрлеге боҙамы?\nҠасим тормоштоң йәмен ебәреүселәрҙе күреп, ныҡ ҡына борсолдо. Бына әле шундай уйҙарҙан арына алмай ыҙалана. Әсәйем әле иҫән булһа, белер ине йәшәүҙең ҡәҙерен, тип уфтана....\nМахсус бит / Тормош юлдары ҡатмарлы // 4-06-2011, 12:59\nБарыһын ла һинең менән сағыштырып ҡарай инем, һиңә оҡшаған берәйһе осрар тип көттөм, буш хыялдар менән үҙемде өмөтләндереп йәшәнем. Артыма әйләнеп ҡараһам, ғүмер үткән дә киткән икән...\nЭш, эш тип йөрөп, хатта балама ла тейешле тәрбиә бирә алмағанмын икән.\nҺинең менән бергә булһаҡ, тормошом, бәлки, икенсерәк булыр ине. Һин мине ташларһың тип уйыма ла килтермәй инем бит... Артығыраҡҡа өмөтләнгәнмен, мине, буласаҡ кәләшем, тип яҡындарың, туғандарың менән таныштырып йөрөһәң дә, буласаҡ йәрең итеп икенсе берәүҙе һайланың.\n«Бәхетлеһеңме?» – тип һорамайым. Сөнки беләм: ул ҡыҙ менән тормошоң килеп сыҡмаған....\nРубрикалар / Хәтер // 4-06-2011, 11:17\nУл ваҡытта минең тыуған ауылымда – Салауат районындағы Башҡорт Илсекәйендә – көнө буйы уйнап онотолорлоҡ урындар күп ине: Һырт, Тирмән ҡаштаҡ, Саған башы, Тапау, Үртәмәй, Һикеяҙ буйы... Айына бер тапҡыр ат арбаһына кино аппаратын, һыу һауытына оҡшаған футлярға тимер ҡулсаға уралған кинопленкаларҙы тейәп, йә күрше Ҡалмаҡҡолдан Рамаҙан ағай Хәйрисламов, йә Ҡарағолдан Ибраһим ағай Ҡасимов кинофильм килтереп күрһәтер ине.\nҮҫмер бала өсөн ғүмере буйына күңел түрендә йөрөтөрлөк, уның тәрбиәһенә йөкмәткеле йүнәлеш бирерлек өлкән дуҫының тормош өлгөһө бик әһәмиәтле. ...\n«Нурул Ислам» мәҙрәсәһе яңы 2011–2012 уҡыу йылына шәкерттәр ҡабул итә\nЯңылыҡтар таҫмаһы / Объявления // 4-06-2011, 11:03\nРәсәй мосолмандары Үҙәк диниә назаратының урта һөнәри дини белем биреүсе «Нурул Ислам» мәҙрәсәһе (Башҡортостан Республикаһының Октябрьский ҡалаһында урынлашҡан) 2006 йылдан рәсми рәүештә эшләй. Юстиция министрлығында (1060200011376 һаны менән 30.05.06) теркәү үтте һәм Мәғариф министрлығының дәүләт лицензияһын (А серияһы 256602 һаны менән 24.12.07) алды. Мәҙрәсәлә белем алыу көндөҙгө, киске һәм ситтән тороп уҡыу рәүешендә ойошторола. Уҡыу һәм йәшәү түләүһеҙ. Имам-хатип, мәзин, мөғәллимдәрҙең квалификацияһын күтәреү эше алып барыла....\nЯңылыҡтар таҫмаһы / Объявления // 4-06-2011, 11:01\nРәми Ғарипов исемендәге 1-се республика башҡорт гимназия-интернатын 1970−1971 уҡыу йылында тамамлаусыларҙы 11 июндә үтәсәк осрашыуға саҡырабыҙ. Сара сәғәт көндөҙгө 11-ҙә акттар залында башлана. Белешмә өсөн Рифҡәт Шәйәхмәт улы Ғәбитовҡа 8-917-40-20-679 телефоны буйынса мөрәжәғәт итергә....\nЗауральский филиал БГАУ обьявляет прием абитуриентов в Сибае\nЯңылыҡтар таҫмаһы / Объявления // 4-06-2011, 10:59\nФедерального государственного образовательного учреждения высшего профессионального образования «Башкирский государственный аграрный университет» объявляет прием абитуриентов на 2011 – 2012 учебный год по следующим направлениям:Агрономия Зоотехния Агроинженерия Экономика Менеджмент Ветеринария...\nПрофессиональное училище № 83 приглашает на учебу\nЯңылыҡтар таҫмаһы / Объявления // 4-06-2011, 10:54\n5. Пчеловод (пчеловод, водитель автомобиля категории С) – 10 месяцев – на базе 11 классов...


Радиация һәләкәттәре эҙемтәләрен бөтөрөүҙә ҡатнашыусыларға һәйкәл асылды | ГТРК «Башкортостан» — Новости Уфы и РБ\n16 августа 2019 — 16:06 ГТРК «Башкортостан»\nӨфөлә Еңеүҙең 50 йыллығы скверында Чернобыль һәм башҡа радиация һәләкәттәре эҙемтәләрен бөтөрөүҙә ҡатнашыусыларға һәйкәл асылды. Һәйкәл ҡуйыу тәҡдимен чернобылселәрҙең мәнфәғәттәрен һәм хоҡуҡтарын яҡлаған «Чернобыль союзы» урындағы йәмәғәт ойошмаһы индергән. Бронза скульптураның авторы — Башҡортостандың атҡаҙанған рәссамы Хәниф Хәбибрахманов. Чернобыль һәм башҡа радиация һәләкәттәре эҙемтәләрен бөтөрөүҙә ҡатнашыусыларға социаль ярҙам күрһәтеү һәм башҡа мәсьәләләр буйынса Рәсәйҙең “Чернобыль союзы” президенты республика етәксеһе Радий Хәбиров менән осрашты. Әле республикала Чернобылдәге авария эҙемтәләрен бөтөрөүҙә ҡатнашҡан 2 меңдән ашыу кеше йәшәй. Барлығы авария эҙемтәләрен бөтөрөүҙә Башҡортостандан 12 меңгә яҡын кеше ҡатнашҡан.


Борғо ҡысҡыртмай ғына » Башҡортостан гәзите\nБорғо ҡысҡыртмай ғына\n29-11-2017, 00:05 // Информация, Сәйәсәт // Баҫып сығарырға\nРеспублика Хөкүмәте йортонда Башҡортостандың 100 йыллығына әҙерләнеү һәм уны байрам итеү буйынса республика ойоштороу комитетының ултырышы булып үтте. Оло юбилейға әҙерлек ниндәй кимәлдә?\n– Байрамға әҙерлек тыныс шарттарҙа, борғо ҡысҡыртмай һәм йүгерешмәй генә башҡарылырға тейеш, – тине Башҡортостан Башлығы, республика ойоштороу комитеты етәксеһе Рөстәм Хәмитов. – Ниндәй саралар үткәреү һәм объекттар төҙөү билдәләнгән, шуларҙы эшлекле шарттарҙа бойомға ашырыу мотлаҡ. Әйткәндәй, был йүнәлештә ағымдағы төрлө сараларҙы юбилей исемлегенә индереүгә юл ҡуйылырға тейеш түгел.\nБашҡортостандың Бюджет инвестициялары буйынса эксперт советы ҡарары буйынса ошо юбилейға ҡарата төҙөләсәк объекттар исемлеге раҫланғайны. Уларға мәҙәниәт, мәғариф, физик культура һәм спорт, һаулыҡ һаҡлау, торлаҡ-коммуналь хужалыҡ, транспорт һәм башҡа өлкәләрҙәге 102 объект индерелгән, шуларҙың 10-ауһы дөйөм республика әһәмиәтенә эйә. Быйыл бөтәһе 1009 урынға иҫәпләнгән ете балалар баҡсаһы төҙөләсәк. Бүздәк, Дәүләкән һәм Ғафури райондарында ошондай биналар файҙаланыуға тапшырылған да инде. Оҙаҡламай Тәтешле районы үҙәге Үрге Тәтешлелә – 120, Баймаҡ районының Икенсе Этҡол ауылында 60 урынлыҡ балалар баҡсалары ла булған мәҙәни-белем биреү комплексы, Яңауыл районы үҙәгендә – 160, Учалы ҡалаһында 139 урынлыҡ балалар баҡсаһын төҙөү тамамланасаҡ.\nСауҙа-сәнәғәт палатаһы республика Хөкүмәте менән берлектә “Башҡортостандың 100 йыллығына – 100 инвестиция проекты” тигән сараны башланы. Маҡсаты – республикалағы инвестиция мөхитен яҡшыртыу өсөн шарттар булдырыу, эшҡыуарҙар иҫәбенә яңы хеҙмәт урындарын арттырыу. Акцияла 51 проект ҡатнаша.\nАғымдағы уҡыу йылы башланыр алдынан Өфөнөң Киров һәм Дим райондарында 550 һәм 825 урынлыҡ ике мәктәп асылды. Нуғай ҡасабаһындағы мәктәптең тәүге сираты төҙөлөп бөттө, эш киләһе йылда тамамланасаҡ. Шулай уҡ 100 ҙур автобус һатып алынған, Халыҡ хужалығы ҡаҙаныштары күргәҙмәһе биләмәһендә “Рәсәй – минең тарихым” тигән тарихи парк асылды.\nЮбилейға әҙерлек эштәренең нисек барыуы менән ултырышта ҡатнашыусыларҙы республика Хөкүмәте Премьер-министры урынбаҫары Салауат Сәғитов, мәҙәниәт министры Әминә Шафиҡова, спорт һәм йәштәр сәйәсәте министры урынбаҫары Алексей Новиков һәм Башҡортостан Фәндәр академияһы президенты Әлфис Ғаязов таныштырҙы.


ТӨНДӘЛЕКТӘР... Мөхәррирлектең бер йәтеш яғы бар... Яҙа белмәһәң, өйрәтә бел.\n18 Сентябрь 2019, 10:25\nТөндәлектәр... Мөхәррирлектең бер йәтеш яғы бар... Яҙа белмәһәң, өйрәтә бел. Мөхәррир булып эшләүҙең өҫтөнлөктәре байтаҡ. Фатир, эш бүлмәһе, транспорт, абруй һәм исемдәр. Хатта мөхәрриргә яҙа белеү ҙә мотлаҡ түгел, тамаҡ төбө менән, бәхәсләшергә урын ҡалдырмай, яҙырға өйрәтһәң, шул еткән.\nМөхәррир булып эшләүҙең өҫтөнлөктәре байтаҡ. Фатир, эш бүлмәһе, транспорт, абруй һәм исемдәр. Хатта мөхәрриргә яҙа белеү ҙә мотлаҡ түгел, тамаҡ төбө менән, бәхәсләшергә урын ҡалдырмай, яҙырға өйрәтһәң, шул еткән.\nОнотҡанда бер яҙылған хикәйә, бәләкәй генә повесть етә, һине быға тиклем яҙыусы тип танынылар бит инде. Ҡулыңдан килһә, пьеса яҙып күрһәт, күтәреп аласаҡтар һәм ҡуясаҡтар.\nМәҫәлән, һин хикәйәңде яҙып бөттөң, ярандарың ауыҙыңа ғына ҡарап тора, яҙғаныңды күтәреп ала һәм уҡып та тормайынса, ауыҙ һыуҙарын ағыҙып, маҡтай башлай. Дөрөҫ маҡтайҙар, сөнки һин – мөхәррир, ә хужаны маҡтай белергә кәрәк. Хатта яҙа белмәһә лә. Шулай ҙа һуңғы яҙғаныңды көс-хәл менән булһа ла уҡып сығыуҙары мотлаҡ. Сөнки һәр уҡыған кеше хатаңды төҙәтә, телеңде яҡшырта, өр-яңы биҙәктәр өҫтәй. Шулай итеп, биш-алты әҙип кемуҙарҙан һинең яҙғандарыңды камиллаштырғас, хикәйә шыпа хикәйә төҫөн ала.\nҺиңә килтереп һалалар, уҡыған һайын, башың күтәрелә, күкрәк кирелә, ҡулдар йомарлана, шайтан алғыры, быны кем яҙҙы, кемдең әҫәре был? “Һеҙҙеке”, – тиҙәр. Ярай, минеке булғас, минеке булһын. Ә күңелдә шик бар, күрерҙәрме, баҫырҙармы, уҡырҙармы? Ярай, уҡымаһындар ҙа, ти, мул ғына гонорарын түләһәләр, шул еткән.\nМөхәррир булып эшләүемә ошо көндәрҙә 20 йыл була. Уның өҫтөнлөктәре ижадсы мөхәрриргә лә ҡағыла. Улары – тамам башты әйләндерерлек, юҫығыңды буталдырырлыҡ.\nШулай итеп, һинең әҫәрең сыҡты. Гонорарын алдың, ҡотлауҙарын ҡабул иттең. Донъяға сығарҙылар һәм оноттолар, тип уйлаһаң, хаталанаһың. Дан һәм шөһрәт артынан арыу-талыу белмәҫ сәфәрең яңы башлана ғына. Һине алда китап, премия, маҡтаулы исемдәр көтә.\nТик бының өсөн һиңә арҡырыны буй ҙа һалырға кәрәкмәй, һин – мөхәррир, бөтәһе лә һинең күҙеңә генә ҡарап тора, әҫәрҙәреңде һорап алып баҫалар. Әгәр яҙғылаһаң инде, әлбиттә. Бына – хикәйә, тәүҙә башҡортса донъя күрҙе, татар баҫмалары ла етерлек, улар һорай. Урыҫ баҫмалары ла бар, уларҙы нисек мәхрүм итәһең. Ул арала булмай, бер-бер артлы эргәңдә йылы ҡарашҡа мохтаж тәнҡитселәр ишәйеп китә. Уларҙың да һинең хаҡта әйтер һүҙе күп. Улар ҙа маҡтай, башҡалар ҡушылып китә, шулай итеп, һинең эт телендәй генә ижадың ҡалын китапҡа, гәзитсә әйтһәк, юғары баһаға лайыҡ була.\nМөхәррир булыуҙан да еңеле юҡ икән! Хатта яҙа белеү ҙә кәрәкмәй, яҙырға өйрәтһәң, шул еткән. Ғәйебемде таныйым, үҙ ихтыярым менән прозанан баш тартам һәм пьесалар яҙырға тотонам.


13 һаны бәхетһеҙме? » "Урал" гәзите\nӘ йондоҙнамә буйынса\n2013 - уңышлы йыл\nЙылан йылы 2013 йылдың 10 февраленән башланып, 2014 йылдың 31 ғинуарында үҙенең хоҡуҡтарын Йылҡы йылына тапшырыр. Йыл төрлө мәғәнәле ваҡиғаларға бай булыр. Финанс операциялары, инвестиция, инновациялар өсөн уңайлы, әммә сабырлыҡ кәрәк буласаҡ. Йылан йылында еңел еңеүҙәр көтмәгеҙ, бәхет тик иң түҙемле һәм ныҡыштарға ғына йылмайыр. Fинуар, май, август һәм сентябрҙә катаклизмдар, авариялар булыуы ихтимал. Һаҡ һәм иғтибарлы булығыҙ. Февраль, июнь һәм октябрь, киреһенсә, йылдың иң яҡшы айҙары. Планлаштырыу, уны тормошҡа ашырыу, ғаилә ҡороу һәм мөһим килешеүҙәр өсөн яраҡлы.\n2013 йыл. Йылан йылында беҙҙе нимә көтә һәм ул ниндәй булыр?\nКүптәр 13 һанын насар, бәхетһеҙ тип һанай, шуға йыл да шулай булыр тип хафалана, әммә улай түгел. Йондоҙнамәнең күп билдәләре өсөн 2013 йыл фән, ижад һәм ғаилә ҡороу өсөн яҡшы. Был йылда өйләнешкәндәрҙең никах ептәре ныҡлы, тормоштары тыныс, аралары ныҡ һәм матди яҡтан да яҡшы нигеҙле булыр.\nЯңы тыуған сабыйҙар бәхетле булыр.\nҠомаҡтарҙы һәр яҡлап уңыш көтә. Ҡомаҡ үҙенең позицияһын һәм үткән йылда яулап алынған ҡаҙаныштарын һаҡлап алып ҡалырға тейеш. Ҡайһы бер финанс ҡыйынлыҡтарына бәйле күңел төшөнкөлөктәре килеп сығыр. Мөһим ҡарар ҡабул иткәндә, банкка аҡса һалғанда уяулығын юғалтмаҫҡа тейеш. Шулай уҡ һаулығы ла ҡаҡшауы бар. Әммә оптимизмды юғалтырға ярамай. Эшсәнлеге һәм тырышлығы арҡаһында йыл аҙағында ҡәҙимге тормошон кире ҡайтарасаҡ һәм уға ҡайтанан бәхет йылмаясаҡ. Үҙенең юғалтҡан мөхәббәтен һәм байлығын кире ҡайтарып аласаҡ. Әгәр тырышһа, 2013 йыл уның өсөн насарҙан булмаҫ.\nЙылан йылында Үгеҙ бөтә өлкәлә лә уңышҡа өлгәшә, һәйбәт ваҡыттар көтә уны. Бигерәк тә финанс мәсьәләләрендә уңыр, бында уға уңайлы шарттар булдырыласаҡ. Аҡса эшләп, арыу килем алырға мөмкинлек килеп сығасаҡ. Әммә ҡайһы бер коллегалары менән ниндәйҙер аңлашылмаусанлыҡ килеп тыуыуы ихтимал, дуҫы йәки партнерының ысын йөҙө асылыр.\nҮгеҙҙәргә Йылан йылында ғаилә ҡороу, йәки көҙгә тиклем яңы предприятие асыу кәңәш ителмәй. Fаиләлеләрҙең өйөндә етди ҡатмарлыҡтар килеп сығыуы бар, уларҙы йәйгә тиклем юҡ итергә тырышығыҙ.\nЮлбарыҫ өсөн йыл уңайлы булмаҡсы. Улар Йылан йылында тыныс осор менән кинәнер. Уға тотороҡло прогресс һәм үҫеш йылы килер. Йыл ҙур килем һәм юғалтыуҙарға бай булмаҫ. Йыл уртаса булыр. Барыһы ла үҙ яйы һәм планлаштырып ҡуйған ваҡытҡа тиклем буласаҡ. Юлбарыҫ бер алтын ҡағиҙәне үҙләштерергә тейеш: ятҡан таш аҫтынан һыу аҡмай. Тик мөхәббәттә генә бер аҙ борсолоуҙар килеп тыуыуы мөмкин. Шуға уға сит интригаларға ҡыҫылыу тыйыла. Шулай уҡ Юлбарыҫтарға партнерҙарына һәм яҡындарына иғтибарлыраҡ булырға кәңәш ителә. Әгәр сәйәхәткә сығырға мөмкинлек килеп сыҡһа, барып, әҙерәк ял итеп алыу фарыз.\nЙылан йылында Ҡуян уңышын юғалтыуы бар. Бизнес һәм карьерала проблемалар килеп сығыуы ихтимал. Нығыныр һәм хәлен яҡшыртыр өсөн ул тормошонда кардиналь үҙгәрештәргә барасаҡ. Эшен, һөнәрен, йәшәү урынын үҙгәртеүе лә бар. Шулай уҡ элекке дуҫлыҡ ептәрен нығытырға ине. Күп сәйәхәт итергә тура килгәнлектән, ғаиләһенә, һөйгәненә етерлек иғтибар бүлә алмаясаҡ. Унан башҡа, үҙгәрештәр Ҡуяндың үҙен дә үҙгәртәсәк, шуға яратҡан кешеһе менән уртаҡ тел табыуы ауыр буласаҡ. Был шәхси тормошона тәьҫир итмәһен өсөн ғаиләһе, һөйгәне менән бөтә ергә лә бергә йөрөргә кәрәк.\nӘгәр 2012 йылда барлыҡҡа килгән ҡаршылыҡтарҙы йыл башына тиклем юҡҡа сығарһа, Йылан йылы Аждаһа өсөн уңышлы булмаҡсы. Бөтә эштәре шыма ғына үтер, бигерәк тә бизнес һәм эшҡыуарлыҡта. Йыл шулай уҡ эш өсөн уңайлы. Аждаһала көс, энергия, энтузиазм ташып торор. Бөтә пландары тормошҡа ашыр. Шәхси тормошонда һөйөүенә шикләнеүгә юл ҡуймаҫҡа кәрәк. Мәҫәлән, берәүҙе яратып, шул уҡ ваҡытта икенсе артынан сабыу.\nЙылан өсөн үтә лә яҡшы йыл. Ул йәмғиәттә үҙенең хәлен нығытырға тейеш. Был уға бәхетенә ирешергә ярҙам итер. Йыл ҡапыл үҙгәрештәр өсөн түгел, ә яйлап үрләү өсөн яҡшы. Бәхетһеҙлектәрҙе булдырмаҫ өсөн Йылан сабыр һәм үҙен тота белергә тейеш. Шуға ла уға үҙенең мөмкинлектәрен тыныс һәм ашыҡмай ғына тикшерергә, стратегик пландар төҙөргә һәм үҙ-үҙен тотоу стратегияһын камиллаштырырға кәрәк.\nКиләсәгенә яңы нигеҙ һалыр өсөн иң яҡшы осор. Үҙен тулыһынса бойомға ашырырға, һәләтен һәм талантын күрһәтергә мөмкинлеге тыуыр. Эш өлкәһендә, уҡыуҙа һәм карьерала уңыштарға өлгәшер. Бөтә үҙгәрештәр уның өсөн файҙалы һәм фәһемле булыр. Килемдәр ул тиклем ҙур булмаһа ла, әммә булдырылған позицияларҙы һаҡлап алып ҡалырға һәм хәлен контролдә тотоу кәрәк буласаҡ.\nЙылҡыға көсөргәнешле йыл килә. Ҡыйынлыҡтар дуҫтар йәки коллегалар арҡаһында килеп сығыуы ихтимал. Барыһы ла ниндәй шарт булыуға ҡарап. Бөтә нәмәһен юғалтыуы бар һәм бының сәбәбе - мөхәббәт. Йыш ҡына проблемалар, конфликттар, дуҫтар һәм туғандар яғынан аңлашылмаусанлыҡтар килеп сығыр. Йылан йылында уға үҙен һәр саҡ контролдә тотоу зарур. Күп эшләргә, ҡыйынлыҡтарҙы һәм ҡаршылыҡтарҙы йырып сығыр өсөк ныҡ тырышырға кәрәк буласаҡ. Шулай уҡ карьера баҫҡысында үрләүе лә ихтимал, тик конкуренцияға әҙер булығыҙ, тимәк, оборонаны бушатырға йәки «тиҙлекте» кәметергә ярамай.\nБик уңышлы йыл. Һарыҡ юғалтҡан көсөн, ак-тивлығын ҡай-тарасаҡ һәм маҡсатына ирешәсәк. Яңы көстәр менән яңы вазифаға үрләр, данлыҡлы булыр, йәмғиәттә урынын табыр. Шулай уҡ йыл уға матди һәм рухи яҡтан булған юғалтыуҙарын ҡайтарасаҡ. Шуға ул үҙенең эске һәм тышҡы ҡиәфәтенә иғтибар бүлергә тейеш. Яңы осрашыуҙарға, компанияларға, йәшәү урынын алыштырыуға, сәйәхәттәргә әҙер булырға кәрәк. Яңы һәм абруйлы шәхестәр уның эшмәкәрлегенә һәм үрләүенә ярҙам итерҙәр. Ҡыйынлыҡтар килеп сығыр, әммә оҙаҡҡа түгел. Йыл дауамында ул яҡшы һөҙөмтәләр, власть, карьера, байлыҡ, ихтирам, хөрмәт һәм наградалар алыуы бар.\nУңышлы йыл. Уңышҡа мотлаҡ эше арҡаһында ирешәсәк, хатта ҙур вазифа биләүе ихтимал. Уның эшен һәм тырышлығын баһаларҙар, дуҫтарынан, ҡурсалау-сыларынан, абруйлы кешеләрҙән һәм туғандарынан ярҙам, терәк аласаҡ. Шулай уҡ эшҡыуарлыҡ, бизнес, килешеүҙәр төҙөү өсөн бик уңайлы йыл. Күп пландары тормошҡа ашыр. Әммә уңыштарын һаҡлап алып ҡалыр өсөн телен тыйырға кәрәк буласаҡ.\nЙылан йылында уға уңыш юлдаш булыр. Әтәс өсөн был бик бәхетле йыл. Эшмәкәрлеген ҙурайтырға һәм килемен арттырырға ярҙам итерлек яңы мөмкинлектәр килеп сығыр. Килем ул хәтлем ҙур булыр тип әйтеп булмай, әммә ул элекке йылдар юғалтыуҙарын ҡаплаясаҡ. Ирешкән эштәре емешенән ләззәт алыр. Үҙе менән ғорурланыр һәм һоҡланыр осор. Булған эштәре быйыл тейешле баһаланыр. Ҡайһы берәүҙәргә премиялар, наградалар тапшырылыр. Йыл эмоцияларға бай булыр. Ҡайһы бер Әтәстәр әҙерәк күңелһеҙләнеп тә алыр. Был ғаилә һәм һөйгәне менән мөнәсәбәттәрендә сағылыр. Әтәскә асыуланғанда үҙен ҡулда тотоу кәңәш ителә. Үҙенең өйөн, бизнесын ҡалдырып, оҙаҡ сәйәхәттәргә китеү ярамаҫ.\nУңайлы йыл. Эт уңышлы һәм популяр булыр. Был йыл партнерҙар, етәксе, абруйлы кеше-ләрҙән ярҙам, финанс операцияларында, һөй-ләшеү һәм килешеүҙәр төҙөүҙә уңыш килтерер. Әммә маҡсатына ирешер өсөн уға күп һәм тырышып эшләргә кәрәк. Яҡындарынан бихисап файҙалы кәңәштәр алыр. Яҡшы итеп ял итер һәм ғаилә ҡыуаныстары кисерер.\nТынысһыҙ һәм болалы ваҡыт. Ҡыйынлыҡтар һәм ҡаршылыҡтар көтә. Финанс ауырлыҡтары ла алҡымдан алыр. Эшендә булған һәм матди ҡыйынлыҡтар ғаилә мөнәсәбәттәрендә сағылыр. Ауырлыҡтарҙы йырып сығыр өсөн уға үҙгәрештәргә барырға тура килер. Йырып сыҡҡас, уға уңыш йылмайыр. Әммә финанс операциялары яҡшы барһа ла, мөхәббәттә тыныслыҡ тапмаҫ. Күңел тыныслығын һәм һаулығын һаҡлап алып ҡалыр өсөн Сусҡаға даими ял итергә, күнегеүҙәр эшләргә кәрәк. Сәйәхәт иткеһе килер, әммә ул ҙур сығымдар талап итһә, файҙа килтермәҫ.


Алмағас » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Баҡса » Алмағас\nАлмағас 10.10.2014 // Баҡса\nБашҡортостанда йәйге сорттарҙан “терентьевка”, “солнцедар”, “китайка”, “кремовая”, көҙгөнән — “уральское наливное”, “боҙаяҙ”, “Таулы Алтай”, ҡышҡынан — “башкирская красавица”, “сеянец титовки”, “шаропай, “антоновка обыкновенная”, “любимец” сорттары киң таралған. Шулай уҡ Себер, Көнбайыш Урал селекционерҙары сығарған “янтарь”, “уралец”, “малютка” ла тарала бара.\n“Башкирская красавица” һалҡынға сыҙамлылығы уртаса, юғары уңыш бирә. Август аҙаҡтарында, сентябрь баштарында өлгөрә. Алмаһын мартҡа тиклем һаҡлап була. Уртаса 80-90 грамм тарта.\n“Сеянец титовки” юғары уңыш бирә, сыҙамлы. Һуңғараҡ өлгөрә, емешен майға тиклем һаҡлап була. Уртаса ҙурлығы 80-90 грамм, цилиндр формаһында.\n“Шаропай” — сыҙамлы, мул уңыш бирә. Алмаһы апрель айынаса һаҡлана.\n“Любимец” алмаһы ваҡ — 40-45 грамм тарта, ғинуарғаса һаҡлана.\n“Антоновка обыкновенная” — алмаһы эре, тик уңышы түбән, бик үк сыҙамлы түгел.\n“Боҙаяҙ” юғары уңыш бирә, һалҡынға сыҙамлылығы түбән, алмаһы эре — 100-150 грамм, мартҡа тиклем һаҡлана.\nЙәйге сорттарҙан “терентьевка”ның уңышы юғары, ҡышҡа сыҙамлы, һәр йыл уңыш бирә.\n“Солнцедар” — уңдырышлы сорт, алмаһы 80-90 грамм тарта.\n“Китайка кремовая” уңышы һәм ҡышҡа сыҙамлылығы юғары; алмаһы вағыраҡ, августа өлгөрә.\nҠар ҡалын ятҡан, һөрөнтө ҡатламы тәрән булған, уңдырышлы структуралы, дымды еңел үткәргән ҡара тупраҡлы ерҙә алмағас яҡшы үҫә.\nУға урын әҙерләгәндә һәр квадрат метрға эзбизды 500-600 грамм, органик ашламаны — 5-6 кг, комплекслы ашламаны 50-60 грамм индерергә һәм ерҙе һөрөп, ҡаҙып сығырға кәрәк.\nҮҙеңә оҡшаған сорттарҙы (дәүләт питомнигынан) алып, 40-50 йыл уңыш бирерлек ерҙе һайларға кәрәк. Ултыртыу өсөн 100 х 80 х 50 сантиметр ҙурлыҡта соҡор ҡаҙыла. Уны ҡаҙығанда тупраҡтың уңдырышлы өҫкө ҡатламы бер яҡҡа, уңдырышһыҙ балсыҡ ҡатламын икенсе яҡҡа өйәләр. Өҫкө ҡатламынан алынған тупраҡҡа 30 - 40 килограмм серегән тиреҫ, 0,8-1 килограмм суперфосфат йәки 1,5-2 килограмм фосфор оно, 0,15-0,2 килограмм хлорлы калий, әсе тупраҡлы ерҙә 0,6-1 килограмм эзбиз ҡушып бутала.\nАлмағасты ултыртҡанда таҡта файҙаланыла. Оҙонлоғо — 160-260 сантиметр, киңлеге 15 сантиметр була. Ҡап уртаһында уйып алынған урын ултыртыу нөктәһен билдәләй. Ҡаҙып бөткәс, компостланған тупраҡ соҡорға конус формаһында өйөлә. Соҡор өҫтөнә ултыртыу таҡтаһы һалына, ике яҡ башы сөй менән беркетелә. Унан урталағы таҡта уйымына үҫенте ҡуйыла. Тамырҙары конустың тирә-яғына тигеҙ итеп таратыла. Үҫентенең ялғанған (прививка) урынын ер өҫтөндә ҡалдырыу мотлаҡ. Ул һәр ваҡыт өҫтә булырға тейеш. Ҡайһы бер баҡсасылар бының менән иҫәпләшмәй һәм йылдан-йыл ағас төбөнә тиреҫ өйә бирә. Һөҙөмтәлә ялғанған урын ер аҫтында ҡала, дымлы тупраҡта уның ҡайырыһы серей — алмағас әкренләп ҡорой. Ултыртыу соҡоро байытылған тупраҡ менән тултырыла, тығыҙлана, һыу һибелә.\nТотош уҡырға 1 693\nТотош уҡырға 1 042


Төбәктә «Түрә һөнәрен алмаштыра» проектында БР буйынса Дәүләт техник күҙәтеү башлығы ҡатнашасаҡ // Йәмғиәт | новости башинформ.рф\nТөбәктә «Түрә һөнәрен алмаштыра» проектында БР буйынса Дәүләт техник күҙәтеү башлығы ҡатнашасаҡ\n15:44, 5 марта 2014 Йәмғиәт\nБашҡортостанда 6 мартта «Түрә һөнәрен алмаштыра» проектының сираттағы этабы уҙасаҡ. Йыл башынан алып проекттың дүртенсе ҡатнашыусыһы Үҙйөрөшлө машиналарҙың һәм башҡа төр техниканың техник торошон күҙәтеү буйынса идаралыҡ етәксеһе Ринат Ғәлимов буласаҡ.\nУл йәмәғәтселеккә ауыл хужалығы машинаһын ремонтлау буйынса слесарь оҫталығын күрһәтәсәк. Акция «Үҙәк» машина-трактор станцияһы предприятиеһының Ҡырмыҫҡалы филиалында, Олокүл ауылында үтәсәк.\n— Бөгөнгө көнгә механизатор һөнәре хеҙмәт баҙарында иң талап ителгәндәрҙең береһе булып тора, — тип билдәләне БР Хеҙмәт һәм халыҡты социаль яҡлау министрлығының матбуғат секретары Роза Кузьменко. — Тағы ла ҙур актуаллекте ул алдағы яҙғы баҫыу эштәре сәбәпле ала.\nИҫегеҙгә төшөрәбеҙ, былтыр старт алған «Түрә һөнәрен алмаштыра» проектының инициаторы булып төбәктең Хеҙмәт һәм халыҡты социаль яҡлау министрлығы тора.\nУның төп маҡсаты – йәштәрҙең иғтибарын эшсе һөнәрҙәргә йәлеп итеү.\nТеги: халыҡ мәшғүллеге,түрә һөнәрен алмаштыра,проект


Башҡортостан Президенты Салауат ҡалаһында булды // Иҡтисад | новости башинформ.рф\nБашҡортостан Президенты Салауат ҡалаһында булды\n16:38, 5 марта 2013 Иҡтисад\n5 мартта Башҡортостан Президенты Рөстәм Хәмитов Салауат ҡалаһының бер нисә етештереү һәм социаль объектында булды, шулай уҡ ҡала Советы депутаттары, йәмәғәт ойошмалары вәкилдәре, предприятиелар һәм бюджет учреждениелары етәкселәре менән осрашыу үткәрҙе, тип хәбәр иттеләр республика башлығының матбуғат хеҙмәтенән.\n«Салауатбыяла» асыҡ акционерҙар йәмғиәтендә Президент быяла етештереү буйынса яңы линияны ҡараны. Бындай быяла ныҡлығы менән айырыла һәм ультрафиолет нурҙарҙан һаҡлай.\n«Газпром нефтехим Салауат» заводында Рөстәм Хәмитов нефть ҡыуыу буйынса ЭЛОУ АВТ-6 ҡоролмаһы менән танышты. Уның ҡеүәте йылына алты миллион тонна тәшкил итә. Ҡоролма бензин, керосин, дизель яғыулығы, гудрон, углеводород сеймалы алыу маҡсатында нефть эшкәртеү өсөн тәғәйенләнгән. 2015 йылда заводта акрил кислотаһы һәм бутилакрилат етештереүҙе ойоштороу планлаштырыла.\nҘур предприятиеларҙан тыш, Башҡортостан Президенты Салауат ҡалаһында бәләкәй һәм урта бизнес үҫеше менән ҡыҙыҡһынды. «Автомаркет» үҙәгендә Рөстәм Хәмитовты ҡалала эшҡыуарлыҡты үҫтереүгә булышлыҡ итеү үҙәген булдырыу проекты менән таныштырҙылар. Эшҡыуарҙарға һәр яҡлап ярҙам итеү проекттың төп маҡсаты булып тора.\nРеспублика Президенты 18-се балалар баҡсаһының реконструкциянан һуң асылған яңы корпусында булды. Ул һаулыҡ мөмкинлектәре сикләнгән балалар өсөн тәғәйенләнгән. 1990 йылда учреждение ябылған, ә корпус офис итеп йыһазландырылған. Хәҙер ул мәктәпкәсә белем биреү системаһына кире ҡайтарылды. Бында 120 бала тәрбиәләнә.\nШулай уҡ Рөстәм Хәмитов капиталь реконструкциянан һуң асылған «Алмас» физкультура-һауыҡтырыу комплексында булды. Республика етәксеһе спорт һәм тренажер залдарын, бассейнды, тамашасылар өсөн трибуналарҙы ҡараны.\nБассейнды асыу тантанаһында сығыш яһап, Рөстәм Хәмитов бер йыл элек уның емерек хәлдә булыуын билдәләне. Бассейн Башҡортостан Президенты инициативаһы буйынса тергеҙелгән. Был маҡсатҡа республика бюджетынан 93,6 миллион һум аҡса бүленгән. Яңы бассейн бер йылдан кәмерәк ваҡыт эсендә төҙөлгән.\nБынан һуң Башҡортостан Президенты ҡала Советы депутаттары, йәмәғәт ойошмалары вәкилдәре, предприятиелар һәм бюджет учреждениелары етәкселәре менән осрашыу үткәрҙе.


«Тажлы» вирус һәм шәкәр сире\n1 Декабрь 2020, 13:41\nДонъяны баҫҡан COVID-19 вирусы йөрәк-ҡан тамырҙары сирҙәренән яфаланыусылар менән бер рәттән шәкәр ауырыуына дусарҙарға айырыуса аяуһыҙлыҡ күрһәтә. «Коронавирус инфекцияһына тарыған шәкәр сирлеләргә үлем ҡурҡынысы 12 тапҡырға ҙурыраҡ янай, улар дауаханаға алты мәртәбә күберәк эләгә. Ковидты хатта ҡырҡты саҡ уҙған диабетиктарға ла еңеү бик ауыр», – тип һөйләй юғары категориялы эндокринолог, медицина фәндәре кандидаты Гөлзифа Әбделхәй ҡыҙы ӘБҮШАХМАНОВА. Коронавирус ни сәбәпле нәҡ уларға һөжүм яһай? Афәттән һаҡланыу өсөн ни эшләргә? Татлы сирҙән дауалау өлкәһендә өс тиҫтәләп йыл тәжрибәгә эйә табиптың кәңәштәре шәкәр ауырыуынан интегеүселәргә генә түгел, был ҡатмарлы осорҙа сәләмәт ҡалырға теләгән һәр кемгә файҙалы булыр.\n– Шәкәр сирле кешеләрҙең инфекцияға, сирҙәргә ҡаршы тороу ҡеүәте ҡәҙимге, йәғни эпидемиологик яҡтан имен осорҙа ла үтә түбән. Мәҫәлән, үксәгә сүп ингәндә сәләмәт кеше, тартып алып, уны шунда уҡ онотһа, беҙҙең ауырыуҙарҙың күбеһендә сүп урыны аҙып, уңалмаҫ яраға, туҡымалар сереп тарҡалыуына, йыш ҡына үксәһеҙ ҡалыуға килтерә. Үксә ҡырҡыу операцияларының 70 проценты тап «диабет үксәһенә» эшләнә.\nҠыҙғанысҡа ҡаршы, матдәләр алмашыныуы боҙолған ауырыуҙарыбыҙҙың өҫтәмә сирҙәре лә етерлек. Беренсе сиратта тамыр-капиллярҙарҙы ҡыйратыусы коронавируслы пневмонияның күҙ асып йомғансы инсульт йәки инфарктҡа килтереүе ихтимал. Ковид ялмағанда ҡан юлдарында төйөрҙәр барлыҡҡа килеү, цитокин өйөрмәһе (файҙалы матдәләрҙең, «боларып», организмға һөжүм итеүе) уларҙа ундарса тапҡыр яһилыраҡ бара.\nИммунитеты юҡ кимәлдәге ауырыуҙарға ажғырып торған вирустан һаҡланыу өсөн ни эшләргә? Иң мөһиме – ҡандағы шәкәрҙе тикшереп тороу ғына түгел, ә тәүлегенә 24 сәғәт дауамында уның үҙе өсөн идеаль кимәлен тәьмин итеү. Ас ҡарынға ул – 6-8, ашағандан һуң ике сәғәт үткәс 9-10 кимәленән артмаҫҡа тейеш. Физик әүҙемлек, саф һауала булыу, һулыш гимнастикаһы мотлаҡ. Көн һайын кәм тигәндә өс-дүрт километр йәйәү үтегеҙ – матдәләр алмашыныу, ҡан йүгереү өсөн был мөһим. Һимеҙлек диагнозы ҡуйылған икән, уның һәр дәрәжәһе өсөн өсәр километр өҫтәгеҙ. Ҡан баҫымы, холестерин кимәлен тикшерергә, ҡан ҡуйырыуын булдырмаҫ өсөн табип ҡушҡан препараттарҙы эсергә онотмағыҙ.\nКөн тәртибен күҙәтеү, һигеҙ сәғәт йоҡлау тайпылышһыҙ ҡанунға әйләнһен. Иң яҡшы йоҡо – киске ундан төнгө бергә тиклем. Тыныслыҡҡа көйләнеү өсөн телевизор, телефонды, хатта вайфайҙы һүндерегеҙ. Тик төндә йоҡлағанда ағзаларыбыҙ ял итә, көс йыябыҙ, яңырабыҙ, көндөҙ, хатта бер нәмә эшләмәгән хәлдә лә, шул көстө тотонабыҙ ғына.\nТуҡланыу – диабет сирлеләрҙең йәшәү рәүешенең төп өлөшө. Вирус ҡурҡынысы янаған ваҡытта өҫтәлегеҙҙән еңел үҙләшеүсе углеводтар, шәрбәт, зыянлы, һимеҙ тәғәм, мал майы, ҡамыр аштары юҡҡа сыҡһын. Табында аҡһымға, файҙалы микроэлементтарға бай сифатлы ит, һөт һыйҙары, йәшелсә-емеш, тупаҫ күҙәнәкле үҫемлек ризығы урын алһын.\nҮҙегеҙҙе стрестан, ҙур бурыстарҙы хәл итеүҙән һаҡлағыҙ – һәр мыҫҡал көс ошо ябай булмаған осорҙо имен-аман уҙғарыу өсөн ҡәҙерле. Эшләйһегеҙ икән, йонсомау маҡсатын ҡуйығыҙ, төш мәлендә ҡояш нуры аҫтында йөрөп керегеҙ.\nШәкәр сирлеләрҙә, коронавирус йоға ҡалһа, тромбоз тиҙ барлыҡҡа килеү хәүефен күҙ уңында тотоп, аяҡ-ҡулдарҙың аҙ ғына һыҙлауына ла, уларҙың төҫө саҡ ҡына үҙгәреүенә лә иғтибар итергә кәңәш бирәм. Был кәңәш атеросклероз, йөрәк сирҙәре менән интегеүселәргә, артыҡ ауырлыҡлы кешеләргә лә урынлы. Тулы кәүҙәлеләрҙең, диагноз ҡуйылмаһа ла, нигеҙҙә диабет алдында тороуын билдәләгем килә. Бөгөнгө көндә ҙур килограмдарҙың ғүмер өсөн ҡурҡыныс икәнен иҫтә тотоғоҙ, зинһар.\nТатлы ауырыуға дусарҙарға, әлбиттә, халыҡ араһында булыуҙы мөмкин тиклем сикләү зарурлығын әйтеү артыҡтыр, сөнки уларҙың ҡайһы береһен вируслы кеше менән биш минут осрашыу ҙа аяҡтан йығырға мөмкин.\nПандемия мәлендә диабет менән сирләүселәрҙең сәләмәт йәшәү рәүеше ҡағиҙәләрен үтәүе иҫ киткес ҙур әһәмиәткә эйә булыуын онотмаһағыҙ ине.\nДиабет менән ауырыусыларға COVID-19 пандемияһы ваҡытында\nшәкәрҙе яҡшы кимәлдә тотоу,\nшәхси һәм торлаҡ гигиенаһы ҡағиҙәләренә, һаҡланыу сараларына икеләтә иғтибар биреү,\n1-2 айлыҡ курс менән иң юғары тәүлеклек миҡдарҙа (аңлатмаларҙа күрһәтелә) Д, С витаминдары, Омега-3, цинк препараттары эсеү мөһим.\nУрамдан ингән һайын, шулай уҡ кисен танауҙың һәр ҡыуышлығын, тамаҡты бер балғалаҡ тоҙ һәм сода һалынған берәр стакан йылы һыу менән кәмендә берәр минут сайҡатыу мотлаҡ.\nХалыҡ сараһы – керән файҙалы. Ҡырғыста ҡырылған бер аш ҡалағы керәнде көнөнә өс тапҡыр – ашағандан һуң ҡабып, артынса мул ғына һыу эсергә кәрәк. Ашҡаҙан-эсәк сирҙәре киҫкенләшкән осорҙа керән ярамай.


Яңы йылдан газға тариф 25 процентҡа күтәрелде\nБашҡортостандың тарифтар буйынса дәүләт комитеты ҡарарына ярашлы, хәҙер зәңгәр яғыулыҡ күпме файҙаланыуға ҡарап иҫәпләнә. Тарифтар үҙгәрешһеҙ ҡала тип вәғәҙә бирһәләр ҙә, нишләп ул артҡандан-арта?\nӘминә Хисамова Өфөнөң 8 март ҡасабаһына күсенгәндә ауылда газ юҡ ине тип хәтерләй. Ул заманда өйҙәрҙе мейес яғып йылытырға, ашарға пропан баллонына тоташтырылған газ плитаһында бешерергә тура килгән. Хәҙер иһә зәңгәр яғыулыҡһыҙ йәшәүҙе күҙ алдына ла килтереп булмай. Хатта төпкөл ауылдарҙа ла... Газ яғыуы уңайлы, ләкин хаҡы ғына күңелде ҡыра, ти хужабикә.\nӘминә ханымдың күршеһе Фәниә Рәхмәтуллинаға газ өсөн ай һайын уртаса 3 меңдән биш мең һумға тиклем түләргә тура килә. Көн һыуытһа яғыулыҡ күберәк ашала, шуға ла ҡышҡыһын газды күп яғыла, ти ул. Йорт газ менән йылытылһа, хужабикә ашарға бешергәндә лә ошо уҡ яғыулыҡты ҡуллана, һыуҙы ла газ йылыта.\nКүптәр зәңгәр яғыулыҡтың ҡиммәтләнеүен белмәй ҙә ҡалды. Мәғлүмәт агентлыҡтары хәбәр итеүенсә, халыҡты газ менән тәьмин иткән ойошма хаҡты күтәреү өсөн Республика Юғары судына мөрәжәғәт иткән. Суд ҡарарына ярашлы, Тарифтар буйынса дәүләт комитеты яңы хаҡ билдәләргә мәжбүр була.\nЯңы ҡарар нигеҙендә хәҙер республика граждандары газға файҙаланыу төрөнә ҡарап иҫәпләшә. Икенсе төрлө әйткәндә, газда ашарға бешереүселәр һәм һыу йылытыусылар, яғыулыҡты икенсе тәғәйенләнештә ҡулланмаған осраҡта, яғыулыҡтың һәр кубометрына 5,93 тин түләйәсәк. Ә өйҙәрен газ менән йылытыусылар һәм яғыулыҡты икенсе йүнәлештә ҡулланыусыларға уның хаҡы бер мең кубометры өсөн 4 554 һум 51 тин. Был хаҡтар 30 июнгә тиклем ғәмәлдә ҡала. Ә унан һуң хаҡ үҙгәрерме, юҡмы, уныһы билдәһеҙ. Күптәр тарифтың артыуында рәсми органдарҙы ғәйепләһә, шул уҡ ваҡытта суд ҡарарына берәү ҙә ҡаршы ла килә алмай.